Дин һәм зәғифтәр | Әбйәлил - Абзелил\nӘбйәлил - Абзелил > вәғәздәр > Дин һәм зәғифтәр\n« Рамаҙан ғәйете (вәғәҙ)\nДоға ҡылыуҙың фазиләте »\nДин һәм зәғифтәр\nАллаһ Сүбхәнәһү үә Тәғәлә үҙенең китабы Ҡөръәни Кәримдә әйтә:\n«Йәә әййүһә-ннәәсү иннәә халәҡнәәкүм миң ҙәкәриү-үә үңҫәә үә джәғәлнәәкүм шүғүүбәү-үә ҡабәә'илә литәғәәрафүү иннә әкрамәкүм ғиңдә-ллааһи әтҡаакүм иннә- ллааһа ғәлиимүн хабиир».\n«Эй һеҙ, кешеләр! Беҙ һеҙҙе бер ир менән ҡатындан яраттыҡ. Бер-береһе менән танышһын тип, һеҙҙе төрлө халыҡ, төрлө ҡәбилә иттек. Аллаһ ҡаршыһында иң хөрмәтле кеше тәҡүәле кеше була. Аллаһ, ысынлап та, белә, Ул хәбәрҙар!». «Хүджүрат / Бүлмәләр», 49:13\nҺәр әҙәм балаһының, һәр хайуандың, хатта бөжәктең ҙә был донъяға килеүенең бер хикмәте бар. Был ғәләмдең, был мәхлүктарҙың барлыҡҡа килеүенең хикмәтен Аллаһ Үҙе генә беләлер. Беҙ был донъяға килгәнбеҙ икән, арабыҙҙа төрлөләребеҙ бар. Беренсенән, Аллаһ ир-ат һәм ҡатын енесенә, төҫтәргә бүлгән: аҡ тәнлеләр, һары тәнлеләр, ҡара тәнлеләр, ҡыҙыл тәнлеләр бар. Һәм Аллаһ Тәғәлә әҙәм балаларын башҡа төрлө йүнәлешендә лә бүлгән: аҡыл, зирәклек, ғилем, зиһен тарафында; бер үк төрлө халиҡ ҡылмаған. Һис шикһеҙ, берәүҙәргә Ул ғилемде әҙ биргән, ғалимдәргә иһә күп биргән. Ҡөръәни Кәримдә Мөхәммәдкә ﷺ әмер ҡылып әйтә: قُلْ إِنَّمَا الْعِلْمُ عِندَ اللَّهِ وَإِنَّمَا أَنَا نَذِيرٌ مُّبِينٌ\n«Ҡуль иннәмәл-ғилмү ғиңдә-ллааһи үә иннәмәә әнә нәҙиирум-мүбиин».\n«Әйт һораусыларға, бөтә ғилем Аллаһ тарафында, мин фәҡәт һеҙҙе киҫәтеүсе генә һәм тура юлға өндәүсе». «Мүлк / Батшалыҡ», 67:26\nКемдеңдер фәнгә һәләте ҙур, икенсе берәүҙең иһә физик эшкә мөмкинселеге ҙур, башҡа берәүгә Аллаһ Тәғәлә тиҫкәре сифаттар биргән. Әгәр ҙә аҡылды эшләтеп ҡараһаҡ, кеше балаһының аҡ булыуында, икенсе берәүҙең ҡара булыуында ниндәй хикмәт ята икән? Береһе бер телдә һөйләшеп, икенсе башҡа бер телдә һөйләшеүенең фәлсәфәүи яғын уйлаһаҡ, ниндәй хикмәте бар икән? Ни өсөн? Миҫал: Аллаһ Тәғәлә беҙҙе татар (башҡорт) милләтенән халиҡ ҡылған, икенселәрҙең иһә ғәрәп, инглиз, төрөк йәки башҡа әһелдән булыуының сәбәбе нимәлә тиһәк, бында Аллаһы Үҙе генә беләлер, кемгә ниндәй телде, ниндәй енестә һәм ниндәй милләттә халиҡ ҡылыуын. Ҡөръәндә әйтелә: «Һеҙ башта бер генә өммәт инегеҙ», – тип, һәм «Хүджүрат» сүрәһенең 13-се аятында әйтә: «Литәғәәррафүү» – йәғни «мәғруф» тигән һүҙ ул ғәрәп телендә бер-береңә ярҙам итеүҙе аңлата. Был милләт, ошо халыҡ бер-береһенә ярҙам итеп йәшәһендәр өсөн, төрлө милләт итеп халиҡ ҡылдым, тип әйтә Аллаһ Тәғәлә.\nӘҙәм ғәләйһиссәләм үҙе 700 гә яҡын тел белһә лә, уның улдары бер телдә һөйләштеләр, һуңынан уның нәҫеле ер йөҙөнөң башҡа мөйөштәренә таралып, үҙҙәренең йәшәгән ерҙәрендә һөйләшеү телдәре менән аталары Әҙәмдең ғәләйһиссәләм теленән йырағайып, башҡа телдәр барлыҡҡа килде. Бына ошо әҙәм балалары араһында һау-сәләмәт булғандары ла бар, бар ауырыуҙар, шулай уҡ зәғифтәр һәм тыумыштан ғәриптәрҙә бар. Хатта һау-сәләмәт тыуып та, тормош рәүешендә йәрәхәт алған йәки башҡа төрлө ауырыу сәбәпле ғәрип ҡалғандары бар. Хикмәтенә төшөнәйек, ни өсөн Аллаһ Тәғәлә береһенә һаулыҡ-сәләмәтлек, икенсеһенә ауырыу-сырхау, зәғифлек биргән? Береһенең йөҙө күркәм, икенсеһенә шундай матурлыҡ насип булмаған.\nПәйғәмбәребеҙҙең ﷺ хәҙис шәриф бар: «Аллаһ һеҙҙең матур ҡиәфәтегеҙгә, байлыҡтарығыҙға ҡарамай, әммә ләкин һеҙҙең ҡәлебтәрегеҙгә (йөрәк күңелегеҙгә), үә ғәмәлдәрегеҙгә ҡарайҙыр», – тигән. Аллаһ Тәғәлә мәрхәмәтле, шәфҡәтле. Ҡөрьәндең «Фәләҡ» сүрәһе лә ошо һүҙҙән башлана. Ҡайһы ваҡыт шундай һүҙҙәр әйтәләр: ни өсөн Аллаһ Тәғәлә миңә генә биргән икән был ауырыуҙы, йәки был тормоштағы ауырлыҡтарҙы? Ни өсөн бына фәләнгә Аллаһ Тәғәлә малын да, һаулығында биргән? Хатта бит ул үҙ ғүмерендә бер генә «бисмилләһ» әйтмәгән кеше, йортона бер Ҡөръән мәжлесе саҡырып уҡытмаған, намаҙҙың барын да белмәгән, ә шул гонаһҡа сумған бәндәнең тормошо гөрләп бара. Ә мин ни тиклем генә ғибәҙәттә, зикер-тәсбихтән булһам да, ни өсөн минең тән ағзаларым һау-сәләмәт түгел, ни өсөн мин һуҡыр, минең аяғым юҡ? Бына, йәмәғәт, ниндәй һорауҙар бар бит. Беҙ был ауырыуҙарҙың, ауыр тормошта йәшәүселәрҙең хәлдәренә кереп, был зәғиф иманлы бәндәләрҙең йөрәктәренә үтеп, ошо тормоштың аҫыл-нигеҙен аңлатырга тейешлебеҙ. Аллаһ Тәғәлә Үҙенең Китабында әйтә:\n«Үә-ттәҡуу йәүмәң турджәғүүнә фи- иһи илә-ллааһи ҫүммә түүәффәә күллү нәфсим-мәә кәсәбәт үә һүм ләә йуҙләмүүн».\n«Аллаһыға кире ҡайта торған көндән һаҡланығыҙ. Шул көндө һәр йәндең үҙ ҡаҙанышына ҡарап, тотош түләнер. Улар рәнйетелмәҫ!». «Әл-Бәҡара / Һыйыр», 2:281\nБеҙ был ваҡытлыса килгән донъяға алданмайыҡ. Беҙ бит был донъяға һыналыу өсөн килдек, аҙым һайын, сәғәт һайын Аллаһы Тәғәлә беҙҙе һынайҙыр. Әгәр беҙ ошо ҡыҫҡа тормошҡа донъя сиге менән генә ҡараһаҡ, был тормош көндәрҙән бер көннө үлем менән бөтәсәк. Үлемдән һуң буласаҡ хисап көнө тураһында тәрәнерәк фекер йөрөтөп уйлаһаҡ, беҙҙең яҙмышыбыҙ был донъя менән генә тамамланмай. Ерҙәге ҡараш менән кеше үҙенең яҙмышын тыуғандан алып үлгәнсегә ҡәҙәр ти, әммә ләкин Аллаһ Китабынан, Раббыбыҙҙың күҙлегенән ҡарағанда, беҙҙең яҙмыш үлгәндән һуң да дауам итә, бындағы ғәмәлдәр өсөн ахирәттә яуап бирәсәгебеҙ бар. Был әҙәм балаһының 3 көнлөк ҡунаҡхана донъялағы йәшәйешенең бик ҡыҫҡа ғына өлөшө генә. Был хаяттың ҡыҫҡа ғына өлөшө тамам булғас, мәңгелек тормош башлана. Фекерләп ҡараһаҡ, мәңгелек ахирәт тормошо менән сағыштырғанда, беҙҙең был 50-70 йыллыҡ тормошобыҙ секунд кеүек тә булмаҫ, Ҡиәмәт көндө беҙҙең бер көнөбөҙ 50 мең йылға тиң буласаҡ. Кемдәрҙер беҙҙән алданыраҡ ҡәбер ҡуйынына китә торалар, уларҙан һуң беҙгә лә сират етәсәк. Уйламайыҡ, был үлде дә, мин мәңге ҡалдым, тип. Мөхәммәдтең ﷺ хәҙис шәрифен иҫкә төшөрәйек: «Бөтә ләззәттәрҙе киҫеүсе үлемде йыш иҫкә алығыҙ», – тип әйткән. Әҙәм балаһына көндәлек тормошта ғибрәттәр бик күп, әммә ғибрәтнәүселәр генә аҙ. Шуны оноторға ярамай: үлем ул күҙ менән ҡаш араһында, артыбыҙҙан күләгә кеүек һаҡлап йөрөй. Әгәр ҙә беҙ был тормоштың һынауҙарына, ауырлыҡтарына түҙһәк йәки түҙемлек итһәк, Аллаһ Тәғәлә беҙгә ахирәт тормошонда йәннәт ниғмәттәрен вәғәҙә итә. Әҙәм балалары йәннәттәге икһеҙ-сикһеҙ ниғмәттәрҙе күргәс, донъялағы кисергән бөтә михнәтте, ҡайғы-хәсрәттәрҙе оноторҙар, тип әйтә Мөхәммәд ﷺ. Хатта әйтерҙәр икән: беҙ донъяға кире ҡайтып, тәндәребеҙҙе ҡайсылар менән киҫәргә әҙербеҙ, донъялағы ауырлыҡтарҙы кисереп, был йәннәткә инер өсөн, тип. Доньялыҡта уйын-көлкө ҡороп, Аллаһыны танымайынса йәшәүсе иң бай бәндәләр, иң матур тормошта йәшәүсе кешеләр ҙә, йәһәннәмдәге ғазаптарҙы күргәс, донъяла кисергән ләззәттәрен бер секундта оноторҙар. Шуға күрә Аллаһ әҙәм балаһын халик ҡылғанда был донъя менән генә түгел, ә киләсәктәге ахирәт тормошо менән уға яҙмыш ҡылған. Бала тыуғанда үк инде уның әхирәте яҙылған. Аллаһ Тәғәлә әҙәм балаһына был донъяла төрлө халәт биреп, ахирәттә бөйөк дәрәжәлә булыуҙарын теләйҙер. Был донъя тамамланғас, киңерәк күләмдә ахирәт тормошо бар. Донъя тормошо ул сүлмәккә ике тишек яһап, шунан ҡарауға тиң, ә ахирәт тормошо иһә – шул сүлмәктән сығып, бөтә дөньяны киң масштабта күреү. Шуға күрә һис ҡасан да оноторға ярамай: йәннәт (ожмах) һәм йәһәннәм (тамуҡ) бар. Йәннәт юлы ауыр юл, сабырлыҡ һәм түҙемлек, иман һәм ғибәҙәт юлы. Йәһәннәм юлы еңел, ул нәфсегә эйәреп, ғилемһеҙ, иманһыҙ, намаҙһыҙ булыуҙыр. Аллаһ Тәғәлә бына был сабырлыҡ ҡылып, ауырлыҡ кисергән әҙәм балаһына яҡын. ИншәАллаһ, сабырлыҡтары менән Аллаһтың биргән яҙмышына риза булһалар, уларға йәннәт юлы еңел булыр һәм уларҙан Аллаһы риза булыр. Бының тураһында Ҡөръәндә һәм Мөхәммәдтең ﷺ хәҙис шәрифтәрендә күп әйтелә. Шуға күрә белеп булмай бит, бөтөн тән-ағзалары ла, күҙе лә, йөрәге лә иҫән-һау булып та, Аллаһыны танымайынса йәшәүсе бәндәләр йәһәннәм утында мәңге янмаҫтармы? Аллаһ Үҙе һаҡлаһын! Әммә ошо ғәриплеге менән дә, һуҡыр булып, ҡояш нурын күрә алмаған йәки ҡулы-аяғы юҡ, бөтә ағзалары ауырыу булыу сәбәпле был донъяның рәхәтен, шатлығын күрә алмаған әҙәм балаһы йөрәгенә: «Йә Раббым, миңә бирҙең ошо яҙмышты, сабыр итәм Һинең йәннәтең өсөн», – тигәндә, Аллаһ Тәғәлә Ҡиәмәт көнөндә уға ла урын әҙерләгәндер, ул йәннәт әһелдәренән булыр, иншәАллаһ!\nАллаһы Тәғәлә һынауҙы теләһә ҡайһы бәндәгә төрлөсә бирә. Кемдең тормошонда ауырлыҡтар күп булды, бәлки уға йәннәттең түрелер, тормошо еңелерәккә түбәнерәк дәрәжә булыуы мөмкин. Шуға күрә зәғиф, ауырыуҙар Аллаһының һынауында икәнлеген оноторға ярамай. Ошо һынауы менән ахирәт бәхетен теләүен аңлаһындар ине. Аллаһҡа ҡайтып ғибәҙәт ҡылһалар, был донъяла ауыр тормошта йәшәп, ахирәттә уларға еңел булыр. Аллаһ көслөрәк булыуыбыҙҙы теләп, беҙгә ауырлыҡтар бирә. Һуҡыр кешенең йәннәттә күҙҙәре күрәсәк, аҡһаҡ кеше тура баҫыусы аяҡлы булыр, ауырыу кеше сәләмәт булыр, йәннәттә һис бер ҡайғы һәм хәсрәт булмаҫ. Аллаһынан сабырлыҡ һорайыҡ. Был Аллаһының хикмәтең аңлаһаҡ ине. Мөхәммәд ﷺ мохтаждарға, мәҙлүмдәргә был донъяла бөйөклөк бирә: «Ҡурҡығыҙ рәнйетелгәндәр доғаһынан, уларҙы ҡыйырһытмағыҙ, уларҙың доғалары ҡабул булыуы һис шикһеҙ,» – тигән.\nМөхәммәдтән ﷺ һоранылар: «Кемдең тормошо иң ауыр?» – тип. Ул әйткән: «Пәйғәмбәрҙәрҙеке, уларҙан һуң уларға яҡын булған кешеләрҙеке, Аллаһҡа яҡынайған һайын һынау ҙурая». Икенсе яҡтан ҡарағанда, сәләмәт кешеләр өсөн ауырыуҙарҙа ғибрәт бар. Үҙебеҙгә яҙылған сәләмәтлегебеҙгә шөкөр итеү кәрәк. Әлхәмдүлилләһ, сәләмәтлегем бар, тип, тел менән генә түгел, сәждәгә йығылайыҡ. Аллаһы миңә ике ҡул, ике күҙ бирҙе, тип тә, әҙәм балалары сәждәгә бармайҙар. Намаҙ уҡыуҙан иблис кеүек баш тарталар. Иблисте күп һөйләйбеҙ йәннәттән ҡыуылған тип, бер гонаһы өсөн, сәждә ҡылмаған өсөн, ҡыуылды иблис йәннәттән, ә бөгөнгө көндә күпме кеше үҙен тәҡҡәбер, бөйөк һанап йөрөй. Иблис урынында түгелме икән былар? Һау-сәләмәт булған ваҡытыбыҙҙа Аллаһҡа яҡыныраҡ булайыҡ, беҙгә рәхәт ваҡытта Аллаһыға ҡулдарыбыҙҙы күтәреп доға ҡылайыҡ, рухи байлығыбыҙҙы арттырайыҡ, ауырлыҡҡа, ҡайғы-хәсрәткә сабыр булайыҡ, ахирәттәге бәхетебеҙҙе табайыҡ. ИншәАллаһ, мәңгелек тормошта Аллаһы Тәғәлә йәннәт әһелдәренән булырға насип әйләһен. Аллаһының рәхимлеге киң, һанап бөтөргөһөҙ. Аллаһ Тәғәлә Үҙенең Китабында әйтә:\n«...фә'иннә-ллааһа ғафүүру- ррахиим»,\n«Аллаһ – ярлыҡаусы, рәхимле бит!» «Нур», 24:5\nhttp://dumrt.ru/ сайты, ТАТАРСТАН РЕСПУБЛИКАСЫ МӨСЕЛМАННАРЫНЫҢ ДИНИЯ НӘЗАРӘТЕ, Рөстәм хәҙрәт Хәйбуллин, Быуа районы «Мәлик» мәсете имам-хатибы\nЭта запись написана автором Назир Сабитов, 02.07.2019 в 22:29, и размещена в категории вәғәздәр. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Әл-Хаж сүрәһе — Башҡорт Википедияһы\n2 (аяты 18 и 77)\nӘл-Хаж сүрәһе (ғәр. سورة الحج, Хаж ) — Ҡөрьән Кәримдең 22 сүрәһе. Мәҙинәлә иңгән сүрә, 78 аяттан тора.\nБыл сүрә Аллаһы тәғәләнең ҡөҙрәте һәм ҡиәмәт көнөндә кешене бөйөк ҡурҡыу биләп аласағы тураһында киҫәтеү менән башлана. Сүрәлә Аллаһ тураһында бер ни белмәгән, наҙан көйө Уның тураһында бәхәс алып барыусылар хаҡында бәйән ителә. Артабан ҡиәмәттән һуң кешенең тергеҙелеүе, ә быға кеше һәм үҫемлектәрҙең яралтылғанлығы дәлил булып тороуы әйтелә. Был сүрәлә Хаж, уның йолалары һәм Исламда уның мөһим әһәмиәте һүрәтләнә. Шулай уҡ мосолмандарға дошмандар һөжүм иткәндә ҡаршы алыш алып барырға рөхсәт бирелә.Сүрә аҙағында боттар, уларға мәжүсиҙәрҙең табыныуы тасуирлаған, ул һындарҙың хатта иң көсһөҙ йән эйәһен - себенде лә яралта алмауы әйтелә. Сүрә намаҙ уҡырға, зәкәт таратырға, ислам йолаларын үтәп, Аллаһ юлында көрәшергә саҡыра.\nЭй һеҙ, кешеләр! Раббығыҙҙан ҡурҡығыҙ! Һуңғы сәғәттең Ерҙе һелкетеүе бөйөк нәмә бит. Һеҙ уны күргән көндө һәр бала имеҙеүсе кемде имеҙеүен онотор, йөклө ҡатындар йөктән бушаныр, һин кешеләрҙе иҫерек тип уйларһың, тик улар иҫерек түгел. Ләкин Аллаһтың ғазабы ҡаты. . Һәм кешеләр араһында белмәгән көйөнсә Аллаһ тураһында бәхәсләшеүселәр һәм һәр баш күтәреүсе шайтанға эйәреүселәр бар. Уның тураһында шулай яҙылған: кем уны дуҫ итһә, ул уны юлдан яҙҙырыр, ут ғазабына алып барыр.\nҠөрьән 22:1—4 (Мөхәммәт)\nӘл-Хаж сүрәһе Викимилектә\n↑ Сура 22. Аль-хаджж // Йусуф Али «The Holy Qur’an» (Священный Коран: Текст, перевод и комментарии), 1938 г.\nhttps://ba.wikipedia.org/w/index.php?title=Әл-Хаж_сүрәһе&oldid=868210 ҡабул ителгән\nБыл бит һуңғы тапҡыр 18:50 23 февраль 2019 үҙгәртелгән.


Ҡояштыр әсә йөрәге » журнал Башкортостан кызы | Башҡортостан ҡыҙы журналы\nКүгәрсен районы Әлемғол ауылы ҡыҙы Фәйрүзә менән Түләбай егете Нурҙың мөхәббәт тарихы ябай. Нур ағай ҡыҙҙы өсөнсө класта уҡ бер сарала күреп оҡшата. Туғыҙынсыла улар осраҡлы ғына тағы күрешә. Бер төркөм әхирәттәре менән уйындан ҡайтып барған ҡыҙҙы ике туған ағаһы Сынбулат һаҡлап йөрөй. Егет унан ҡыҙҙарҙы оҙатып ҡуйырға рөхсәт һорай. Дуҫлашалар тип һаналһа ла, улар өйләнешкәнсе етәкләшергә лә ҡыймай хатта. Ул саҡта Нур ағай Стәрлетамаҡта телемастерға уҡый. Әрмегә китер алдынан оҙатыу кисәһенә саҡыра буласаҡ һалдат. Фәйрүзәгә әсәһе, барма, ҡыҙҙарға килешкән эш түгел, ти. Һөйгәне килә алмағас, табынға егеттәр генә йыйыла. Иртәгәһенә Нур үҙе поезда ҡыҙҙы Өфөгә тиклем оҙата, төнө буйы һөйләшеп баралар. Ике йыл буйы араны хаттар бәйләй. Егет әрменән ҡайтыуға атайһыҙ ҡалған һылыу Башҡорт дәүләт медицина университетында уҡып йөрөгән була. Һалдат буласаҡ ҡәйнәһенә барып ярҙам итеп йөрөй. Йәштәр 1989 йылда ғаилә ҡороп, Өфөлә йәшәй башлай. Өнһөҙ генә аңлашҡан, йөрәк менән яратышып өйләнешкән парҙың тормош юлы фәһемле лә, һоҡланғыс та.\n...Ҡайһылай бәхетле булғанмын тип уйлай Фәйрүзә Фәйзрахман ҡыҙы. Хыялына ынтылып, сәнғәт училищеһына уҡырға ингән ерҙән әсәһенең ебәрмәүенә лә үпкәләмәй ул хәҙер. Юғары белемле табип булыуы, үҙенә ышанысы уға улын аяҡҡа баҫтырырға ярҙам итә. Быға тиклем терапевт булып эшләп йөрөгән 18-се дауахананы ҡалдырып, балаһын кеше итеүҙе маҡсат итеп ҡуя. Тәүҙә инвалидлыҡ юллауҙан баш тарталар, малай үҙе лә йәшәргә ынтыла, атаһы көн-төн эшләп мал табырға тырыша. Тик дарыуҙарҙың ҡиммәтлеге, унан бигерәк уларҙы табыу ҙур мәшәҡәткә әүерелеүе ҡағыҙҙарҙы теүәлләп алырға мәжбүр итә. Фәйрүзә апай балаһын һалдат һымаҡ теүәл тәртип менән ҡарай, бик талапсан һәм хәстәрлекле әсәй була. Мәктәпкә төшкәс, өйҙә уҡытыуға күсергә кәрәк тиһәләр ҙә, ризалашмай. Ни ғәжәп, ҡаланың Ф. Мостафина исемендәге 20-се башҡорт гимназияһында уҡып йөрөгән Ринаттары юғары кластарҙа мәктәптең футбол, баскетбол, шаяндар һәм тапҡырҙар клубы командалары капитаны булып китә. «9-сы вал» тип аталған үҙ төркөмөн булдырып, йырлап та йөрөй. Үҫмер сағы үткәнсе йәшәтә алһағыҙ, артабан ҡурҡыныс кәмер, ти табиптар. Ун алтыһы тулғас, инвалидлыҡты яңынан юлларға кәрәк булғанда, мәсьәләләр килеп тыуып, республиканың баш балалар хирургына баралар. Айытбай Әхмәт улы Ғүмәров шундай диагнозлы баланың бәлиғ булыу йәшенә тиклем етә алғанына ышанмай, операция эшләнгән дауахананан ауырыу тарихын һоратып алдыра. Шунан донор табып, Австрияға операцияға ебәрергә уйлай, тик атай-әсәй ҡаршы төшә. Ринатҡа ныҡлы ҡарау кәрәк булғас, башҡа бала табыу тураһында уйлап та бирмәй Фәйрүзә ханым, улына иғтибары кәмеүҙән ҡурҡа. Тормош дауам итә, ата-әсәһенең кәңәше менән улдары юрист һөнәрен үҙләштерә. Диплом алғас, әсәһенән үҙен музыка өлкәһендә һынап ҡарарға бер йыл ваҡыт һорай. Ижадта уңмаһам, кире юристлыҡҡа ҡайтырмын, тип вәғәҙә бирә. Аллаға шөкөр, илһам килә. Шиғырҙар, көйҙәр яҙа, аранжировкалар эшләргә оҫтара, ШТК-ла ҡатнаша, рэп йырлай, яйлап үҙенең ижади студияһын булдыра.\nБер йыл самаһы элек улының республикабыҙҙың ғына түгел, бөтә Рәсәйҙең иғтибарын йәлеп иттерә алған «Ҡыуанам» йырына ижад иткән клибы сыҡҡас, Фәйрүзә апай үҙенең «йондоҙ» әсәһе икәнлеген аңлай. Сәхнәлә Rnt псевдонимы менән сығыш яһаған, үҙенсәлекле йырлау стиле булған Ринат Ниғмәтуллин бөгөн яңынан-яңы клиптары менән йәштәр күңелен арбай. Килендәре Айгөл дә – иптәшенә һәр яҡлап терәк һәм таяныс. Улар ир менән ҡатын ғына түгел, иң яҡын дуҫтар ҙа, тип ҡыуана әсә...\nТеги: Rnt Фәйрүзә Ниғмәтуллина


3 март — Башҡорт Википедияһы\n3 март Викимилектә\n3 март — григориан стиле буйынса йылдың 62-се (кәбисә йылында 63-сө) көнө. Йыл аҙағына тиклем 303 көн ҡала.\nБМО: Бөтә донъя ҡырағай тәбиғәт көнө.\nЕр: Бөтә донъя яҙыусылар көнө.\nЕр: Ҡолаҡ һаулығын һәм ишетеү һәләтен һаҡлау көнө.\nБолгария: Болгарияның ғосман иҙеүенән азат ителеү көнө.\nГрузия: Әсәләр көнө.\nҠырғыҙстан: Флаг көнө.\nРәсәй: Эске эштәр министрлығы Эске ғәскәрҙәренең диңгеҙ хәрби частары көнө.\n1067 йыл: Немига йылғаһы янындағы алыш менән бәйле йылъяҙмала тәүге тапҡыр Минск телгә алына.\n1613 йыл: Ун алты йәшлек Михаил Федорович Земство соборы тарафынан батша итеп һайлана һәм Романовтар динстияһына нигеҙ һала.\n1639 йыл: Бостонда (АҠШ) асылған колледж меценат Джон Гарвард исемен ала.\n1802: Вена гәзитендә Бетховендың 12-се, 13-сө һәм 14-се сонаталарының баҫылып сығыуы тураһында хәбәр ителә, аҙаҡҡыһы һуңынан «Ай сонатаһы» тип атала.\n1804: Александр I крәҫтиәндәрҙе ерһеҙ һатыуҙы тыйған, уларға алпауыт рөхсәтенән тыш никахҡа инергә рөхсәт иткән һәм алпауыттарҙың крәҫтиәндәрҙе язаға тарттырыу хоҡуғын сикләгән ҡарар сығара.\n1837: АҠШ Техас Республикаһының бойондороҡһоҙлоғон таный.\n1845: Флорида АҠШ-тың 27-се штаты итеп иғлан ителә.\n1861: Александр II үҙенең манифесы менән Рәсәйҙә крепостной хоҡуҡты юҡҡа сығара.\n1863: АҠШ Милли фәндәр академияһы ойошторола.\n1864: Александр II поляк крәҫтиәндәренә ер биреү тураһында тураһында ҡарар сығара, Польшала аграр реформа башлана.\n1866: Киевта асыҡ китапхана булдырыла (хәҙер ул Украинаның Милли парламент китапханаһы).\n1875: Парижда «Кармен» операһының тәүге премьераһы уңышһыҙ тамамлана.\n1875: Монреалдең «Виктория» һырғалағында шайбалы хоккей буйынса тәүге рәсми уйын үтә.\n1876: Коканд ханлығы Фирғәнә өлкәһе исеме менән Рәсәй империяһына ҡушыла.\n1878: Рәсәй һәм Төркиә араһында Сан-Стефан солох килешеүе төҙөлә. Ғосман империяһы составында Бөйөк Болгария кенәзлеге төҙөлә, ул Рәсәй йоғонтоһонда була.\n1905: Николай II сиркәү реформаһын һәм башҡа үҙгәртеүҙәр үткәрергә, кәңәш биреү хоҡуғына эйә дума саҡыртырға вәғәҙә итә.\n1911: Мургаб йылғаһында 2,2 млрд м³ күләмендә иң ҙур ишелеү һөҙөмтәһендә 567 м бейеклек тәбиғи быуа һәм Сарез күле барлыҡҡа килә.\n1913: Вашингтонда АҠШ президенты инаугурацияһынан көн элгәре илдең бөтә граждандарына тигеҙ һайлау хоҡуғын талап иткән 5000 ҡатын-ҡыҙҙан торған демонстрация үтә.\n1917: 3—4 мартта Киевта Украин халыҡ республикаһының Үҙәк радаһы ойошторола.\n1918: Совет Рәсәйе хөкүмәте Германия, Австро-Венгрия, Ғосман империяһы һәм Болгария менән сепаратив солох килешеүе төҙөй.\n1918: «Знамя труда» гәзитендә Александр Блоктың «Ун ике» поэмаһы донъя күрә.\n1919: Башҡортостандың ғәҙәттән тыш комиссияһы (БашЧК) ойошторола.\n1919: Ванкуверҙан (Канада) Сиэтлға (АҠШ) тәүге халыҡ-ара авиапочта ебәрелә.\n1920: Мәскәүҙә Матбуғат йорто асыла.\n1921: Канада физиологы Фредерик Грант Бантинг һөнәрҙәштәре менән инсулин гормонын аса, бының өсөн 1923 йылда уға Нобель премияһы бирелә.\n1923: Нью-Йоркта «Time» яңылыҡтар аҙналыҡ гәзите һатыуға сыға, һуңынан популяр журналға әүерелә.\n1923: Буласаҡ Моссовет исемендәге театр труппаһы рәсми рәүештә театр статусы ала.\n1924: Төрөк милли ассамблеяһы Ғосман династияһын бөтөрә, хәлифлекте һәм башҡа дини хакимлыҡ органдарын яба һәм донъяуи уҡыу йорттары буйынса комиссариат булдыра.\n1924: Германия Төркиә менән дуҫлыҡ тураһында килешеү төҙөй.\n1931: Фрэнсис Скотт Ки 1812 (4?) йылда яҙған «Йондоҙло-буйлы байраҡ» шиғыры АҠШ Конгресы тарафынан Америка гимнының тексы булараҡ ҡабул ителә.\n1933: Потсдамда Гитлер Өсөнсө рейхтың барлыҡҡа килеүе хаҡында хәбәр итә.\n1937: Фирҡәнең Үҙәк Комитеты пленумында Сталин социализм нигеҙҙәре нығынған һайын синфи көрәш киҫкенләшә тигән теоретик тезисты нигеҙләй.\n1944: СССР Юғары Советы Президиумы I һәм II дәрәжә Ушаков ордены, I һәм II дәрәжә Нахимов ордены, Нахимов һәм Ушаков миҙалдары булдыра.\n1944: Париж сәхнәһендә йырсы Ив Монтан тәүге тапҡыр сығыш яһай.\n1945: Львов өлкә картина галереяһы асыла.\n1947: Тергеҙелгән Днепр ГЭС-ының беренсе агрегаты эшләй башлай.\n1955: Элвис Пресли тәүге тапҡыр телевидениела күренә.\n1963: Нефтекамаға ҡала статусы бирелә.\n1969: «Дүртөйлө электр һәм йылылыҡ селтәрҙәре» предприятиеһы ойошторола.\n1965: Бечуаналенд британ колонияһына үҙидара бирелә. Серетсе Кхама премьер-министр вазифаһын ала.\n1980: Йәҙрә материалын физик яҡлау тураһында халыҡ-ара конвенцияға ҡул ҡуйыла (1987 йылдың 1 ноябрендә үҙ көсөнә инә).\n1987: Мәскәүҙә урыҫ телендәге «Бурда» журналының презентацияһы үтә.\n1995: Арал диңгеҙен ҡотҡарыу халыҡ-ара берлеге ойошторола.\n1997: Rambler’s Top100 рейтинг системаһы эшләй башлай.\n2005: Стив Фоссетт «Scaled Composites Virgin Atlantic GlobalFlyer» самолетында Ер тирәләй донъяла тәүге булып яңғыҙ туҡталышһыҙ авиаосош яһай.\nКумылганов Александр Семенович (1940), нефть тармағы ветераны, хужалыҡ эшмәкәре. 1965—1981 йылдарҙа Туймазы нефть үткәргестәре идаралығының өлкән механигы, артабан ошо һәм Ҡурған идаралығының начальник урынбаҫары, 1981—2000 йылдарҙа СССР Нефть сәнәғәте министрлығының «Главтранснефть» идаралығының, артабан «Транснефть» компанияһының беренсе вице-президенты. 1967 йылда Өфө нефть институтын тамамлаусы. Рәсәй Федерацияһының атҡаҙанған нефтсеһе (2000). «Почёт Билдәһе» ордены кавалеры. Сығышы менән хәҙерге Һарытау өлкәһенән.\nӘхмәҙишина Лилиә Рифғәт ҡыҙы (1955), ветеран-педагог, Салауат ҡалаһы 7-се урта мәктәбенең элекке директоры. Рәсәй Федерацияһының почётлы дөйөм белем биреү хеҙмәткәре, Башҡортостан Республикаһының мәғариф отличнигы. Сығышы менән ошо ҡаланан.\nҒүмәров Фәйзи Муллағәли улы (1926—27.07.2002), комсомол һәм партия органдары хеҙмәткәре, журналист һәм шағир. Бөйөк Ватан һәм 1945 йылғы совет-япон һуғышында ҡатнашыусы. 1965—1987 йылдарҙа Стәрлебаш район гәзите мөхәррире. 1957 йылдан — СССР Журналистар союзы, 1971 йылдан — СССР Яҙыусылар союзы ағзаһы. 2-се дәрәжә Ватан һуғышы ордены кавалеры (1985). Башҡорт АССР-ының атҡаҙанған мәҙәниәт хеҙмәткәре (1986). Стәрлебаш районының Аҡмулла исемендәге премияһының беренсе лауреаты (1995).\nШик Василий Никитович (1931), хужалыҡ эшмәкәре, ғалим-химик-технолог. 1950—2001 йылдарҙа Стәрлетамаҡ ҡалаһындағы «Авангард» заводының яуаплы хеҙмәткәре, шул иҫәптән 1955 йылдан начальник, 1961 йылдан баш инженер урынбаҫары, 1969 йылдан директор, 1985 йылдан граждандар оборонаһы штабы начальнигы. Техник фәндәр кандидаты (1973). Октябрь Революцияһы (1981), ике Хеҙмәт Ҡыҙыл Байраҡ (1971, 1976) һәм «Почёт Билдәһе» (1965) ордендары кавалеры. Сығышы менән хәҙерге Украинаның Чернигов өлкәһе Новгород-Северский район Лариновка ауылынан.\nШакиров Миҙхәт Әхмәт улы (1941—21.03.2006), хужалыҡ һәм йәмәғәт эшмәкәре. 1982—1993 йылдарҙа төҙөлөүсе Башҡортостан атом электр станцияһы директоры, 1993—2002 йылдарҙа Башҡортостан Республикаһы Хөкүмәте премьер-министры урынбаҫары. Башҡорт АССР-ының 12-се саҡырылыш Юғары Советы һәм Башҡортостан Республикаһының 2-се саҡырылыш Дәүләт Йыйылышы — Ҡоролтай депутаты. Башҡортостан Республикаһының атҡаҙанған энергетигы, Рәсәй Федерацияһының почётлы химигы һәм Рәсәй яғыулыҡ-энергетика комплексының почётлы хеҙмәткәре.\nФәхретдинов Ривал Нуретдин улы (1946), хеҙмәт ветераны, ғалим-биолог. 2010 йылдан Мәскәү ҡалаһындағы «“ХимСервисИнжинирг” киң профилле компанияһы» яуаплылығы сикләнгән йәмғиәттең генераль директоры. Химия фәндәре докторы (1994), профессор (1996). Ленин комсомолы (1979) һәм Рәсәй нефть һәм газ инженерҙарының «Золотой РОСИНГ» йәмғиәте премияһы лауреаты (2004).\nШәйхисламов Арсен Фәйзулла улы (1976—9.12.2020), театр артисы, йәмәғәтсе. 1997 йылдан Арыҫлан Мөбәрәков исемендәге Сибай башҡорт дәүләт драма театры актёры, 2012 йылдан театрҙың профсоюз комитеты рәйесе. Башҡортостан Республикаһының атҡаҙанған артисы (2019). Сығышы менән хәҙерге Башҡортостан Республикаһының Баймаҡ районы Татлыбай ауылынан.\nҒарипов Исмәғил Мәсәлим улы (1907—9.05.1993), геолог, Учалы еҙ колчеданы ятҡылығын асыусыларҙың береһе. 1954—1973 йылдарҙа Учалы руднигының өлкән геологы. Бөйөк Ватан һуғышында ҡатнашыусы, капитан. Ленин (1961), Ҡыҙыл Байраҡ (1945), 1-се дәрәжә Ватан һуғышы (1985) һәм Ҡыҙыл Йондоҙ (1944) ордендары кавалеры. Учалы ҡалаһы һәм Учалы районының почётлы гражданы (1973). Сығышы менән хәҙерге Башҡортостан Республикаһының Нуриман районы Байгилде ауылынан.\nРыцева Пелагия Леонтьева (1932—1997), малсылыҡ алдынғыһы. 1948—1985 йылдарҙа Баҡалы районы «Ленин юлы» һәм «Яңы тормош» колхоздары һауынсыһы. «Почёт Билдәһе» (1971) һәм 3-сө дәрәжә Хеҙмәт Даны (1975) ордендары кавалеры. 1975—1979 йылдарҙа район Советы депутаты. Сығышы менән ошо райондың Яңы Илек ауылынан.\nБаһманов Әнәс Абдрахман улы (1937), фән ветераны, ғалим-инженер-механик. 1969 йылдан Өфөләге Энергия ресурстарын транспортлау проблемалары институтының (ИПТЭР) ғилми хеҙмәткәре, 1974 йылдан — сектор, 1983 йылдан — лаборатория мөдире, 1987 йылдан — өлкән, 1993 йылдан — төп ғилми хеҙмәткәр, 2003 йылдан — бүлек мөдире; 2008 йылдан — Нефть-газ промыслалары проблемалары һәм ресурстарҙы һаҡлап тотоноу үҙәгенең директор урынбаҫары. Техник фәндәр кандидаты (2006). Башҡортостан Республикаһының атҡаҙанған уйлап табыусыһы (2011), СССР-ҙың уйлап табыусыһы (1980). Башҡортостан Республикаһының Фән һәм техника өлкәһендәге дәүләт премияһы (2009), И. М. Губкин исемендәге премия (2002) лауреаты.\nҒәйнуллина Фатима Ғәйнулла ҡыҙы (1937), мәҙәниәт өлкәһе һәм муниципаль хеҙмәт ветераны. Бөрйән район Советы башҡарма комитеты мәҙәниәт бүлегенең элекке мөдире. Башҡорт АССР-ының атҡаҙанған мәҙәниәт хеҙмәткәре. Сығышы менән ошо райондан. Йырсы Әлфиә Юлсуринаның әсәһе.\nМиянова Ләлә Ғөбәйҙулла ҡыҙы (1937), педагогик хеҙмәт ветераны. 1968 йылдан Салауат ҡалаһының 38-се балалар баҡсаһы тәрбиәсеһе, 1996—2007 йылдарҙа 35-се балалар баҡсаһы мөдире. РСФСР-ҙың халыҡ мәғарифы отличнигы (1984). Сығышы менән хәҙерге Башҡортостан Республикаһының Ғафури районы Яңы Бурлы ауылынан.\nСәйфуллин Рәсүл Нәҡип улы (1937—1999), малсылыҡ алдынғыһы. 1957—1999 йылдарҙа Хәйбулла районы «Маҡан» совхозының һарыҡ көтөүсеһе. 2-се һәм 3-сө дәрәжә Хеҙмәт Даны ордены кавалеры. Сығышы менән ошо райондан.\nДалуев Николай Семёнович (1952), спорт һәм муниципаль хеҙмәт ветераны. 1994 йылдан Күмертау ҡала хакимиәтенең физкультура һәм спорт буйынса комитет рәйесе. 2004—2010 йылдарҙа «Баштрансгаз» йәмғиәтенең ошо ҡалалағы «Прометей» спорт-һауыҡтырыу клубы етәксеһе. Башҡортостан Республикаһының атҡаҙанған физик культура хеҙмәткәре.\nСәғитов Риза Мирза улы (1952), хеҙмәт ветераны. 1992—2002 йылдарҙа Башҡортостан шахта ҡаҙыу идаралығының генераль директоры, Экологик, технологик һәм атом күҙәтеүе буйынса федераль хеҙмәттең Урал буйы идаралығы начальнигы. Башҡортостан Республикаһының атҡаҙанған шахтёры (2008). Сығышы менән Сибай ҡалаһынан.\nФазылов Рәйес Нурлый улы (1952—25.10.2016), нефтсе. 1976—2012 йылдарҙа «Саҡмағошнефть» нефть һәм газ сығарыу идаралығы операторы. Рәсәй Федерацияһының почётлы нефтсеһе. Сығышы менән хәҙерге Башҡортостан Республикаһының Дүртөйлө районы Иҫке Байыш ауылынан.\nСалауат Низаметдинов (1957—29.07.2013), композитор, йәмәғәтсе. 1983 йылдан СССР Композиторҙар союзы ағзаһы. 2005—2009 йылдарҙа Башҡортостан Республикаһы Композиторҙар союзы рәйесе. Рәсәй Федерацияһының (2003) һәм Башҡорт АССР‑ының (1988) атҡаҙанған сәнғәт эшмәкәре. Башҡортостан комсомолының Ғәлимов Сәләм исемендәге йәштәр премияһы (1988) лауреаты.\nНасипов Таһир Мәүил улы (1972), нефть сәнәғәт хеҙмәткәре, йәмәғәтсе. 1994 йылдан «Башнефть» берекмәһенең Өфө нефть эшкәртеү заводының операторы, ҡоролма начальнигы, әйҙәүсе инхенер-технологы, 2009 йылдан — төрлө производстволар, 2017 йылдан — производство майҙансығы начальнигы. Башҡортостан Республикаһының алтынсы саҡырылыш (2018—2023) Дәүләт Йыйылышы — Ҡоролтай депутаты. Башҡортостан Республикаһының Почёт грамотаһы менән бүләкләнеүсе (2017). Сығышы менән Өфө ҡалаһынан.\nЗубарев Андрей Сергеевич (1987), спортсы, хоккейсы. Өфөнөң «Салауат Юлаев» хоккей командаһы һаҡсыһы. Донъя (2014) һәм Олимпия уйындары (2018) чемпионы. Почёт (2014) һәм Дуҫлыҡ (2018) ордендары кавалеры.\nӘхмәтов Радик Рәхимйән улы (1933—9.08.2008), ғалим-биохимик, биотехнолог, юғары мәктәп уҡытыусыһы. 1981—1985 йылдарҙа Рәсәй Фәндәр академияһы Өфө фәнни үҙәгенең Биология институты директоры. Биология фәндәре докторы (1976), профессор (1986). Башҡорт АССР-ының атҡаҙанған фән эшмәкәре (1975), «Почёт Билдәһе» ордены кавалеры (1975). Сығышы менән хәҙерге Башҡортостан Республикаһы Дыуан районы районы Өлкөндө ауылынан.\nМуллағәлиев Файлас Кәшби улы (1943), партия һәм хужалыҡ эшмәкәре. 1980—1990 йылдарҙа КПСС-тың Кушнаренко район комитетының беренсе секретары. Октябрь революцияһы һәм Хеҙмәт Ҡыҙыл Байраҡ ордендары кавалеры. Башҡортостандың атҡаҙанған агрономы, Кушнаренко районының почётлы гражданы.\nТаңһылыу Ҡарамышева (1948), шағир һәм журналист. 1984 йылдан СССР Яҙыусылар союзы ағзаһы. Башҡортостан Республикаһының атҡаҙанған мәҙәниәт хеҙмәткәре (2001). Рәми Ғарипов исемендәге премия лауреаты.\nНәбиуллин Рәжәп Байғондо улы (1958), ғалим-урмансылыҡ белгесе, дәүләт һәм хужалыҡ эшмәкәре. 2008—2014 йылдарҙа Башҡортостан Республикаһының урман хужалығы министры. Ауыл хужалығы фәндәре кандидаты. Башҡортостандың атҡаҙанған урмансыһы. Сығышы менән хәҙерге Башҡортостан Республикаһы Ишембай районы Ҡалыуайыры ауылынан.\nАшҡаҙарский (Ҡудашев) Ильясбәк Батыргәрәй улы (1884—31.12.1942), театр эшмәкәре, режиссёр һәм актёр. Хеҙмәт Геройы (1926). Сығышы менән хәҙерге Башҡортостан Республикаһының Шишмә районы Шөңгәккүл ауылынан.\nРыҫҡолов Ғәббәс Шәйхислам улы (1894—8.12.1937), Беренсе донъя, граждандар һуғышы һәм 1920 йылдағы совет-поляк һуғыштарында ҡатнашыусы. 1919—1920 йылдарҙа Муса Мортазиндың Башҡорт айырым кавалерия бригадаһының эскадрон командиры. 1931—1935 йылдарҙа Әбйәлил, Учалы һәм Мәсетле район Советтары башҡарма комитеты рәйесе. Георгий тәреһе һәм Ҡыҙыл Байраҡ ордены кавалеры. Сәйәси золом ҡорбаны. Сығышы менән хәҙерге Башҡортостан Республикаһының Әбйәлил районы Ярлыҡап ауылынан.\nСалауат Галин (1934—29.03.2010), фольклорсы-ғалим, педагог-методист, яҙыусы һәм юғары мәктәп эшмәкәре. 1977—1983 йылдарҙа Стәрлетамаҡ педагогия институты проректоры, 1988—2010 йылдарҙа Башҡортостан мәғарифты үҫтереү институтының кафедра мөдире. 1975 йылдан СССР Яҙыусылар союзы ағзаһы. Рәсәй Федерацияһы Гуманитар фәндәр академияһының мөхбир ағзаһы (академигы), филология фәндәре докторы (1995), профессор (1995). Башҡорт АССР-ының атҡаҙанған фән эшмәкәре (1980). Башҡортостан комсомолының Ғәлимов Сәләм исемендәге йәштәр премияһы (1968) һәм Рәсәй Федерацияһы Хөкүмәтенең мәғариф өлкәһендәге премияһы лауреаты (2001).\nБрюханов Анатолий Михайлович (1939—11.10.2008), ғалим-инженер-механик, юғары мәктәп хеҙмәткәре. Техник фәндәр кандидаты (1982). Рәсәй Федерацияһының (1997) һәм Башҡорт АССР-ының (1976) атҡаҙанған уйлап табыусыһы. Рәсәй Федерацияһы Хөкүмәте премияһы лауреаты (1998). Сығышы менән Өфө ҡалаһынан.\nҒатауллин Раил Рәфҡәт улы (1959, ғалим-химик. 1987 йылдан Өфөләге Органик химия институты хеҙмәткәре, 2004 йылдан — төп ғилми хеҙмәткәр. Химия фәндәре докторы (2004), профессор (2006).\nЩипачёв Андрей Михайлович (1959), ғалим-инженер‑механик, юғары мәктәп уҡытыусыһы. Техник фәндәр докторы (2001), профессор (2007). Башҡортостан Республикаһының Рәссамдар ижади союзы ағзаһы (2003). Сығышы менән Өфө ҡалаһынан.\nАрьков Валентин Юльевич (1964), ғалим-электрон техника инженеры, юғары мәктәп уҡытыусыһы. Техник фәндәр докторы (2002), профессор. Сығышы менән Өфө ҡалаһынан.\n1823: Константин Дмитриевич Ушинский, Рәсәй империяһы педагогы, фәнни педагогикаға нигеҙ һалыусы.\n1845: Георг Кантор, Германия математигы, күмәклектәр теорияһын эшләүсе.\n1860: Алексей Фаворский, Рәсәй империяһы һәм СССР ғалим-химик-органигы, академик, Социалистик Хеҙмәт Геройы (1945).\n1885: Лев Щерба, Рәсәй империяһы һәм СССР ғалим-филологы, педагог, академик.\n1888: Наталена Королёва, Украина яҙыусыһы.\n1907: Владимир Векслер, синхрофазотрон уйлап табыусы.\n3 мартта вафат булғандар\n1703: Роберт Гук, Бөйөк Британия физигы, химик, математик, астроном, биолог, уйлап табыусы һәм архитектор.\nhttps://ba.wikipedia.org/w/index.php?title=3_март&oldid=1112485 ҡабул ителгән\nБыл бит һуңғы тапҡыр 15:41 4 март 2022 үҙгәртелгән.


Материалы за Март 2016 года » Страница 4 » Башкортостан кызы\nЖурналыбыҙҙың 11-се һанында (ноябрь 2015 йыл) БР-ҙың “Башҡортостан Республикаһы” нәшриәт йорто дәүләт унитар предприятиеһы “Супер приз отоғоҙ!” исемле конкурс үткәреүе хаҡында хәбәр иткәйнек. Уның шарттары буйынса 2016 йылдың 1-се ярты йыллығына...\nБЫЛТЫРҒЫ ХАҠ МЕНӘН ЯҘЫЛЫП ҠАЛЫҒЫҘ!\nҠӘҘЕРЛЕ ДУҪТАР! Март аҙағына тиклем “Башҡортостан ҡыҙы” журналына 2016 йылдың икенсе ярты йыллығына былтырғы хаҡ менән яҙылып ҡалығыҙ! Был осорҙа баҫмабыҙға яҙылыу хаҡы – 611 һум 82 тин. Тик индексты дөрөҫ күрһәтергә кәрәк: П2719. Ветеран...\nПОЧТАҒА БАРМАЙ ҒЫНА ЯҘЫЛЫП БУЛА!\nХӨРМӘТЛЕ "БАШҠОРТОСТАН ҠЫҘЫ" ЖУРНАЛЫН УҠЫУСЫЛАР! Баҫмабыҙға хәҙер почтаға бармай ғына, ошо һылтанма http://rbsmi.ru/catalog/podpiska/1017/ аша үтеп, яҙылырға мөмкин. Түләү карта менән башҡарыла. Ә журнал һеҙҙең өйгә почта аша киләсәк!...


Википедия:Топонимдар буйынса фекерләшеү — Башҡорт Википедияһы\nВикипедия:Топонимдар буйынса фекерләшеү\nБыл биттә топонимдар буйынса фекерләшеү бара. Һәр топонимға айырым тема асырға тәҡдим ителә. Топонимдарҙың төрлө яҙылышын саҡылдарған сығанаҡтарға һылтанма яһағыҙ. Ауыл, ҡасаба, ауыл советтары атамалары Башҡортостан законы менән раҫланған, тәү сиратта законды һәм административ-территориаль белешмә китабын ҡарағыҙ. Законда бер төрлө, икенсе баҫма сығанаҡтарҙа икенсе төрлө икәнен күрһәтегеҙ.\nТопонимдар буйынса Википедия нимә эшләй ала\nСығанаҡтарҙа булған аңлатмаларҙы топоним тураһындағы мәҡәләнең Этимология/Атамаһы барлыҡҡа килеү бүлегендә күрһәтеү\nТопонимдың атамаһы төрлөсә булыуы тураһында топоним мәҡәләһенең Фекерлешеү битенә яҙып ҡуйыу\nУндай мәғлүмәтте дөйөмләштереү еңел булһын өсөн был фекерләшеү битенә айырым тема итеп сығарыу\nБындағы фекерләшеүгә эксперттарҙы, белгестәрҙе, ҡарар ҡабул итеүселәрҙе, тормошҡа ашырыусыларҙы йәлеп итеү\nБашҡортостан ер-һыу атамалары тураһында исемлектәр төҙөү\nБашҡортостан Республикаһының административ-территориаль төҙөлөшө. Белешмә китап. 2017 йыл\nХисамитдинова Ф. Г., Сиразитдинов З. А. Русско-башкирский словарь-справочник названий населенных пунктов Республики Башкортостан. — Уфа: Китап, 2001.- 320. с\nБашҡортостан Республикаһы Законы № 22-з, 16 июль, 2008 йыл. (“Башҡортостан Республикаһында берәмектәр сиктәре, статусы һәм административ үҙәктәре тураһында” Башҡортостан Республикаһы Законына үҙгәрештәр индереү хаҡында)\n1 Тәңесме → Үрге Ильясмы?\n2 Бенгалия → Бенгал\n3 Преображенское, Богочёв, Бутово\n3.3 Бутово полигоны\n4 Малоязмы әллә Малаязмы?\n5 Сәмән ↔ Семенкино\n6 Бәләкәй Аллағыуат↔Малай Аллағыуат, Оло Сытырман↔Иҫке Сытырман\n7 Учалы - Юшалы\n8 Ишембай районы ауылдары\n9 Кунгур ↔ Көңгөр ↔ Ҡуңғыр\n10 Бәрәкәл → Бараҡал\nТәңесме → Үрге Ильясмы?[вики-тексты үҙгәртергә]\nТағы бер тапҡыр фекерләшәйек әле. Ырымбурҙарҙан ныҡлап һорашып, ауыл исемдәрен дөрөҫләгәйнем 1 йыл элек. Юҡ, Үрге Ильяс тигән исем Ырымбур башҡорттарында. М.Буранғоловтың тыуған ауылы - Тәңес! Урыҫтар Верхнеильясово тип исем биргәнгә, беҙҙең Башҡортостандан барған журналист, яҙыусылар Түбәнге Ильяс тип тәржемә итеп маташалар. Кемгә кәрәк һуң ул исем? Яҡтыкүлгә Мунсалы тип исем биргән һымаҡ килеп сыға бит, руссанан тәржемә итеп. Йәйә эсенә меҫкен генә итеп Яҡтыкүл тип яҙылмаған, күкрәк киреп баҫҡан Банноенан алда. Шул принцип буйынса Тәңес торорға тейеш түгелме ни? Шулай уҡ Староюлдашево, Малоюлдашево, Новоюлдашево. Ә улар Юлдаш Һәм Абдулла ауылдары. Урыҫтың Малоюлдашево һәм Новоюлдашевоһы - Абдулланың биръяғы менән аръяғы. Лилиә, фекерләшеү биттәрендә хәбәрҙән һуң имза ҡуйыла.\nВикипедияла «Ырымбурҙарҙан ныҡлап һорашып, ауыл исемдәрен дөрөҫләү» Оригинал эҙләнеүҙәр тип атала һәм улай эшләргә ярамай. Сөнки, Статья в Википедии — это не сочинение, а изложение. Википедия мәҡәләһен (исемен дә) сығанаҡтарға таянып һәм уларға һылтанма яһап яҙырға кәрәк. Ауылдың рәсми исеме Үрге Ильяс икәнен Башҡорт энциклопедияһында ике мәҡәлә раҫлай (һылтанмаларҙы ҡара), ә Тәңес — халыҡ телендәге исем икәненә һылтанмалар табып ҡуйҙым. Тәңес тигән йүнәлтеү бите бар, ул Үрге Ильяс-ҡа илтә. Тимәк, ике исем менән дә Википедияла мәҡәләне табып була. --Рөстәм Нурыев (әңгәмә) 20:12, 13 ноябрь 2020 (UTC)\nБенгалия → Бенгал[вики-тексты үҙгәртергә]\nҺиндостандың тарихи өлкәһе һәм заманса штатының Бенгалия атамаһын Бенгал һүҙе менән алмаштырырға тәҡдим итәм. --Рөстәм Нурыев (әңгәмә) 17:10, 2 ноябрь 2019 (UTC)\nФорио аша тыңлағанда Паңғәл тип ишетелә, һинд теленән тура тыңлаһаң. --Рөстәм Нурыев (әңгәмә) 17:25, 2 ноябрь 2019 (UTC)\nПреображенское, Богочёв, Бутово[вики-тексты үҙгәртергә]\nВК-ҙағы Гөлшат Сөләймәнованың (Тутыйғош) һорауы:\nБашҡорт теле ҡағиҙәләрен һәйбәт белгәндәргә һорауым бар әле. Кисә Бутово полигоны мәҡәләһен ҡуйғайным. Бутов полигоны тип алдым да, атамаһы тур-да фекерләшеүгә яҙған секундта Әлфиә Бутовоға төҙәтте)) Ҡаршы түгелмен, сөнки үҙем дә икеләнә инем. Тик һәйбәтләп аңларға теләйем: ниндәй ҡағиҙәләр бар икән? мәҫәлән Баймаҡ районындағы Богачево ауылы викила Богачев тип алынған, төҙәтелмәгәс, мин әллә Бутово ла шулай яҙыла микән тип уйлағайным... Әйтәйек, Преображенское ауылы башҡортса нисек була? башҡортсаһында средний род ҡалдырмайбыҙ шикелле\nЯуап: Башҡортостандың ауыл, ҡасаба, ауыл советтары атмаларының башҡортса исемдәрен үрҙәге күрһәтелгән 1 һәм 2 сығанаҡтан ҡарарға кәрәк. Әйтәйек, Башҡортостандың Иглин районында Преображенский (рус. Преображенская), Преображенка (рус. Преображенка), Шаран районында Преображенский (рус. Преображенское), Благовещен районында Преображенский (рус. Преображенское), Преображеновка (рус. Преображеновка) ауылдары бар. Улраҙың атамалары төрлөсә, белешмә китапта һәм законда шулай теркәлгән. Тимәк, бер төрлө итеп яҙырға ярамай. --Рөстәм Нурыев (әңгәмә) 07:04, 1 ноябрь 2018 (UTC)\nБаймаҡ районының Богочёв ауылы ла шул уҡ тәртип, закон һәм белешмә китап аша ҡарала. --Рөстәм Нурыев (әңгәмә) 07:04, 1 ноябрь 2018 (UTC)\nЕрле халыҡ Богочевка тип атап йөрөтөүен мәҡәләнең үҙенә яҙып ҡуйырға кәрәк. Атамаһы тигән айырым бүлек асып. Мөмкин булһа сығанаҡтарға һылтанма эшләргә кәрәк. --Рөстәм Нурыев (әңгәмә) 07:12, 1 ноябрь 2018 (UTC)\nБутово полигоны[вики-тексты үҙгәртергә]\nБашҡортостандағы топоним түгел, белешмә китаптарҙа һәм законда башҡортсаға тәржемәһе юҡ. Тимәк, уны Башҡортостан топонимдары менән сағыштырып булмай. Һәм ҡағиҙәгә ярашлы тәржемә итергә кәрәктер. --Рөстәм Нурыев (әңгәмә) 07:04, 1 ноябрь 2018 (UTC)\nМалоязмы әллә Малаязмы?[вики-тексты үҙгәртергә]\nМалаяҙ ауылы, мәҫәлән, Малояз тип яҙылырға тейеш түгел дә инде. Урыҫтың "малый" һүҙенән сығып ҡына хәл иткәндәр ҙә ҡуйғандары күренеп тора. Ауырғазы районындағы Сәмән ауылын Семенкино тип хатта Википедияға ла яҙып ҡуйылғайны. Бынамын тигән башҡорт ороним, гидроним, ойконимдарын ғибрәт итеп үҙгәрткәндәр. Йүрүҙән йылғаһы ҡушылдығы Көҫкәнде йылғаһын (Салауат Юлаевтың тыуған ауылынан аҡҡан йылға) Усть-Канда тип яҙып аптыраталар ине. Ризуан Хажиев, йәмәғәтселек ярҙамы менән, матбуғатта бәхәс ойоштороп, был йылғаны Кусканды тип яҙҙырыуға өлгәште. Төйәләҫ тигән шиғри атаманы ла тиргәшеү кеүек яңғырашлы үҙгәртеүҙән һаҡлап ҡалыу тарихын беләһегеҙ инде. Бына ошонда алып барылған фекер алышыуҙы сағылдырып, башҡа сайттарҙа уртаға һалып һөйләшеп, терминологик комиссияға тәҡдимдәребеҙҙе еткерәйек әйҙә. (Аҡҡашҡа (әңгәмә) 07:08, 1 ноябрь 2018 (UTC))\nТопонимдарҙың башҡортса яҙылышынмы, әллә урыҫса яҙылышын тикшерәбеҙме? Аңламайым. Терминология комиссияһы урыҫса яҙылыштарҙы ҡарармы икән? Икенсенән, донъялағы барлыҡ етешһеҙлектәрҙе бер һуғыуҙа википедистар хәл итергә тейешме ни? Тағы аңламайым. Күтәрә алған тиклемен күтәрергә кәрәктер, бәлки. --Рөстәм Нурыев (әңгәмә) 07:29, 1 ноябрь 2018 (UTC)\nҠатнашыусы:Рөстәм НурыевТерминология комиссияһы русса яҙылыш буйынса тәҡдимдәрҙе лә ҡарай. Мәҫәлән, шул уҡ Төйәләҫте Туялас тип яҙа башланылар. Быны Госсобрание тәҡдиме менән ҡарағайнылар, сөнки дәғүәләр күп булды. Беҙҙең тәҡдим менән Терминология комиссияһы ҡарап, Госсобраниеға тәҡдим индерә ала. Беҙ инициатор булабыҙ. Эшләп ултырабыҙ ҙа инде, эшебеҙҙең һөҙөмтәһе лә күренһен юғары органда. Үтәме-үтмәйме, уныһы икенсе эш. Тамсы тамып таш тишә. --Guram52 (әңгәмә) 20:28, 6 ноябрь 2018 (UTC)\nСәмән ↔ Семенкино[вики-тексты үҙгәртергә]\nАуырғазы районындағы Сәмән ауылын Семенкино. Сәмән икәненә сығанаҡ кәрәк. --Рөстәм Нурыев (әңгәмә) 07:46, 1 ноябрь 2018 (UTC)\n«Сәмән (Семенкино) — д. в Аург. р-не. От антропонима Сәмән//Семен.» (Словарь топонимов Башкирской АССР, с. 134).--Ryanag (әңгәмә) 22:33, 3 ноябрь 2018 (UTC)\nБәләкәй Аллағыуат↔Малай Аллағыуат, Оло Сытырман↔Иҫке Сытырман[вики-тексты үҙгәртергә]\nХаят Юсупова 10:49 Хәйерле көн, йәмәғәт. Топонимикала хата күп инде. Мәҫәлән Салауат ҡалаһы янында Малай Аллағыуат ауылы хәҙер Бәләкәй Аллағыуат, Федоровка районындағы Оло Сытырман ауылы Иҫке Сытырман тип йөрөтөлә (Ашҡаҙар йылғанының икенсе ярында Бала Сытырман урынлашҡан). Ә халыҡ һаман Малай Аллағыуат, Оло Сытырман тип ҡуллана.\nБыл мәғлүмәтте ауыл мәҡәләләренә өҫтәгеҙ. Мәҡәләлә айырым бүлек (Этимология, йәки Атамаһы) асырға ла була. --Рөстәм Нурыев (әңгәмә) 07:37, 1 ноябрь 2018 (UTC)\nУчалы - Юшалы[вики-тексты үҙгәртергә]\nБеҙҙең бик күп атамалар заманында дөрөҫ яҙылып алмау, урыҫсаға йә иҫке төркисәгә яйлаштырып яҙып алыу арҡаһында төп мәғәнәһен, этимологияһын юллап алыу хәҙер бик ҡыйын. Шул уҡ ЮШАЛЫ районын алайыҡ. Уны Учалы тип яҙып алғандар ҙа, хәҙер шул арҡала башҡа милләт атамаһы тигән төрлө спекуляциялар килеп сыға. Уны тел ғалимдары яңынан ҡарап, иҫке атамаһын тергеҙергә кәрәк! Һеҙ ололарҙы тыңлап ҡарағыҙ - урыҫса яҡшы белмәгәне кем Учалы тип әйткәнен ишеткәнегеҙ бар - Ушалы тиҙәр улар. Юшалы тигәнебеҙ ҙә онотолған, Ч-ға ла яйлаша алмайҙар. Юшалы тигәненә ҡеүәт - күрше Белорет районында Юша тигән станция (ауыл, йылға) бар. -ВК-ла "Башҡорт ҡатын-ҡыҙы" төркөмөнән---Guram52 (әңгәмә) 09:58, 3 ноябрь 2018 (UTC)\nВикипедиялағы Учалы районы мәҡәләһенә Этимология бүленә яҙырға була, әгәр баҫма сығанаҡтар был аңлатманы раҫлаһа. Раҫламаһа, баҫма сығаҡтарҙа яҙып сығырға кәрәк башта? Ә инде топонимдарҙы раҫлау тәртибен беләһегеҙ. Википедия эшмәкәрлегенән тыш эшләнә торған йүнәлеш. --Рөстәм Нурыев (әңгәмә) 18:43, 3 ноябрь 2018 (UTC)\nBorovi4ok, тема буйынса берәй сығанаҡ беләһеңме? --Рөстәм Нурыев (әңгәмә) 19:01, 3 ноябрь 2018 (UTC)\nМәҡәләлә этимология (Учалы#Исем) буйынса бер ни тиклем мәғлүмәт бар: Асыуҙы (әсе, асыулы), Үс алды, Юша (йәшмә ташы). «Словарь топонимов Башкирской АССР» китабында Оло Учалы (күл) — «Оло Асыуҙы» тип күрһәтелгән. Учалы типтәрҙәре башҡорт ихтилалдары осоронда Ҡазан даруғаһынан күсеп килгәндәр, шуға уларҙың һөйләше башҡараҡ — Асыуҙы (Учалы) һөйләше. Бәлки улар Аҙнаҡай районынан күскәндер, сәнки унда бәләкәй генә Учалы йылғаһы бар, (шул уҡ районда Стәрле йылғаһы бар - юрматылар һәм юрмыйҙар йәшәгән урын), әйткәндәй Аҙнаҡай ҡалаһын һәм районын татарса Атнакай тип түгел ә Азнакай тип яҙалар. --Ryanag (әңгәмә) 22:21, 3 ноябрь 2018 (UTC)\nУрындағы халыҡ ғәҙәттә Асыуҙы күле исеменән килә тип әйтә. Типтәрҙәр килеп ултырғас, шуларҙың ҙур Ачулы ауылы барлыҡҡа килгән (хәҙерге село Учалы). Был райондың тап уртаһы, типтәрҙең ояһы, башҡорттар ул тарафтан ҡыуылған булған, нәғеҙ башҡорт исеме онотолған :(. Мин белгән-ишеткән версия шул. Үс алды, Юшалы версияларын райондағы халыҡ белмәй. Үрҙәге «Словарь топонимов Башкирской АССР» китабынан артыҡ сығанаҡ юҡтыр ул. Borovi4ok (әңгәмә) 20:11, 4 ноябрь 2018 (UTC)\nИшембай районы ауылдары[вики-тексты үҙгәртергә]\nБәрҙәшле ауылы. Топонимик словарҙа ул Бирҙешле тип алынған (левый приоток Селеука), Вики Бәрҙешле. Халыҡта - Бәрҙәшле.\nСтаросаитово (урыҫ) Топ.сл. - Иҫке Һәйет, Викила - Иҫке Сәйет. Халыҡта - Иҫке Һәйет.\nКияуково (урыҫ) Топ сл. Ҡыяуыҡ (левый приток Зигана), Викила - Кейәүк. Халыҡта - Ҡыяуыҡ.\nМалобаиково (урыҫ) Топ сл. юҡ был атама. Вики - Кесе Байыҡ. Халыҡта - Бәләкәй Байыҡ.\nКашалакбаш (урыҫ) Топ. сл. - Кәшәләкбаш, Викила - Кәшәләкбаш. Халыҡта - Ҡашалаҡбаш.\nКалу- Айры (урыҫ)Топ. сл. - Ҡалыуайыры, Викила - Ҡалыуайыры. Халыҡта - Ҡалыу-Айыры, йышыраҡ Ҡалыу тип кенә атала.\nСаргаево (урыҫ) Топ сл. - Һарғай. Викила - Һәргәй. Халыҡта - Һарғай.--Хаят Йосопова1 (әңгәмә) 07:19, 16 ноябрь 2018 (UTC)\nКунгур ↔ Көңгөр ↔ Ҡуңғыр[вики-тексты үҙгәртергә]\nКөңгөр һәм Көңгөр мәмерйәһе буйынса ВК-ҙа бер фекер яҙалар:\nВагида Кужагильдина 1 июнь, сәғ. 12:58\nКунгур һүҙҽ ҡуңғыр һүҙҽнәндҽр\nйылгалар агизел каризел Кугидель, Кызыл, Сара, Караһыу - төҫтәр атамаһы мҽнән йөрөтөлгән؛\nҡуңғыр - коричнҽвый тигән һүҙҙәндҽр؛\nДиңгҽҙҙәр ҙә؛ ҡара, Һары, Аҡ, ҡыҙыл диңгҽҙ\nБәрәкәл → Бараҡал[вики-тексты үҙгәртергә]\nGuram52 БЭ БЭ «Иң ҙур ҡушылдыҡтары: Ялан Йылайыры, Бараҡал, Йылайыр, Ҡаҫмарт, Оло Эйек (бөтәһе лә — уң).»] тип бирә. Башҡа башҡортса матбуғатта ла Бараҡал осрай. --ZUFAr (әңгәмә) 07:13, 7 ғинуар 2021 (UTC)\nhttps://ba.wikipedia.org/w/index.php?title=Википедия:Топонимдар_буйынса_фекерләшеү&oldid=1000703 ҡабул ителгән\nБыл бит һуңғы тапҡыр 05:20 8 ғинуар 2021 үҙгәртелгән.


Ырымбурҙы таң ҡалдырҙы Сибай\n5 Март 2019, 10:00\n8 февралдә миңә М. Горький исемендәге Ырымбур өлкә драма театрында «Каруанһарай» Ырымбур өлкә башҡорттары ҡоролтайы» йәмәғәт хәрәкәтенең етенсе йыйылышында ҡатнашырға тура килде.\nМилләттәштәребеҙ Башҡортостан ерле мөхтәриәте иғлан ителгән, халҡыбыҙ яҙмышында хәл иткес тәүге ҡоролтайҙар үткән Ырымбур еренә йыйылды. Хәтерләүебеҙсә, 1917 йылдың 16 ноябрендә Ырымбурҙа Башҡорт автономияһы иғлан ителгән ине. Ул 1919 йылдың 20 мартындағы Совет хөкүмәте менән рәсми килешеү нигеҙендә иҫбатланды.\nБөтә донъя башҡорттары ҡоролтайы Башҡарма комитеты һәм Башҡортостан Республикаһы Мәҙәниәт министрлығы тарафынан республикабыҙҙың 100 йыллығына арналған сара ойошторолдо. Сәйәси ваҡиғалар шаһиты булған, Зәки Вәлиди, Шәйхзада Бабич, Сәғит Мерәҫов эҙҙәрен һаҡлаған ҡалала Башҡортостан Республикаһының ошо юбилейы юғары кимәлдә билдәләнде.\nБашҡорт мәҙәниәте һәм мәғарифы көндәрендә делегаттарға һәм ҡунаҡтарға «Бабич» нәфис фильмы күрһәтелде.\n—Башҡорттар—Ырымбур өлкәһенең аҫаба халҡы. 2010 йылғы Бөтә Рәсәй халыҡ иҫәбен алыу мәғлүмәттәре буйынса, бында 46 меңдән ашыу милләттәшебеҙ йәшәй,—тип башлап ебәрҙе пленар ултырыштағы сығышын Бөтә донъя башҡорттары ҡоролтайының Башҡарма комитеты рәйесе Данир Fәйнуллин.—Ырымбур (5,5 мең), Орск (4,3 мең), Медногорск ( 3,5 мең), Ҡыуандыҡ (2,9 мең), Новотроицк (2,6 мең), Гай (2 мең) ҡалаларында, Красногвардейск (6 мең), Ҡыуандыҡ (5,6 мең), Новосибирск (2,5 мең), Гай (2,5 мең), Төйлөгән (2,4 мең ), Александровка (2,1 мең), Һарыҡташ (1,8 мең), Переволоцк (1,5 мең), Октябрь һәм башҡа райондарҙа башҡорттар күпләп төпләнгән.\nЫрымбур ҡоролтайы ағзалары ултырышта Башҡорт автономияһы тарихына арналған докладтар тыңланы, милләтебеҙҙе борсоған көнүҙәк мәсьәләләр буйынса фекер алышты, 28-29 июндә үтәсәк 5-се Бөтә донъя башҡорттары ҡоролтайына үҙ делегаттарын һайланы.\nӘүҙем йәмәғәтселәр Башҡортостандың Мәғариф һәм мәҙәниәт министрлыҡтарының Маҡтау грамоталары һәм Бөтә донъя башҡорттары ҡоролтайының наградалары менән билдәләнде.\nБайрам тамашаһында Сибай концерт-театр берекмәһе коллективы милләттәш-тәребеҙҙе матур, сағыу, рухлы концерты менән ҡыуандырҙы. Фойела күргәҙмә-йәрминкә эшләне.\nБыл саралар башҡорттоң изге булған урыны—уникаль тарихи—архитектура ҡомартҡыһы, Каруанһарай комплексын барып күреү менән тамамланды. Был изге урында беренсе һәм өсөнсе бөтә башҡорт съезы үткән, Әхмәтзәки Вәлиди етәкселегендәге беренсе булып Башҡорт хөкүмәте резиденцияһы, Башҡортостан ваҡытлы революцион Советы урынлаштырыла һәм милли матбуғатта баҫылған.\nСибай концерт-театр берекмәһе коллективы үҙ концерты менән Ырымбур башҡорттарының рухын күтәреп дан ҡаҙанды. Һәр бер концерт номеры ҙур алҡыштарға күмелде.\nИр-егеттәрҙән генә торған йыр ансамбле, «Тархан» төркөме егеттәренең йырҙарының темаһына яраҡлаштырып «Сибай» бейеү ансамбленең дәртле бейеүҙәре менән берлектә алып барыуылыуы ҙур эффект биреп, халыҡ күңеленә үтеп инеп, ҙур дәрт уятты.\nРеспублика конкурстары лауреаттары Зәлиә Нурлы һәм Сөмбөл Моратова рух менән һуҙарылған моңло йырҙары менән Ырымбур халҡының һәм Башҡортостандан килгән ҡунаҡтарҙың ихтирамына лайыҡ булды.\nКарауанһарайға арналған бейеү ҙә тап бына ошо ерлектә урынлы һәм оҫта башҡарылыуы менән бөтәһен дә хайран ҡалдырҙы! Ошо урында бер нисә йыл элек Сибай филармонияһында үткән бер һәйбәт күренеште хәтергә алып киткем килә. Әртистәр бәләкәй балаларын сәхнәгә сығарып концерт күрһәтте. Илдар Хәтмуллиндың улы Илнар менән «Генерал Игзаков» бейеүен башҡарыуы хайран ҡалдырғайны. Хәҙер килеп бына ошо бала ҙурайып, атаһының соло бейеүен оҫта башҡарҙы. Бына бит, халыҡ әйтмешләй: «Атанан күргән—уҡ юнған». Афарин!\nБашҡортостандың атҡаҙанҙан артистары Рушан Ниязғолов ҡурайҙа, Марс Ишморатов баянда һәм «Тархан» төркөмө етәксеһе Ринат Fайсин думбырала үҙҙәрен виртуоз башҡарыусылар итеп күрһәтте.\nБашҡортостандың атҡаҙанған артистары Баязит Байназаров, Рөстәм Хәсәнов, Республика һәм төбәк-ара йыр бәйгеләре лауреаттары Fаяз Fәйетбаев һәм Фаил Йортбәковтан торған ансамбль уңышлы сығыш яһаны.\nТалантлы йырсыларҙың ыҫпай костюмдары, сағыу күлдәктәре, моңло тауыштары, «Сибай» бейеү ансамбленең оҫталығы, алып барыусыларҙың нәфис теле, тауыш операторы булараҡ Fәйсәр Моратовтың үҙ эшен урын-еренә еткереп башҡарыуы—былар бөтәһе лә театр һәм концерт берекмәһенең ҙур филармоник кимәле тураһында һөйләй.\nМин ошо ҙур сара башында күрһәтелгән «Бабич» нәфис фильмында өлкән улым Артур Ишмөхәмәтовты башҡорт халҡының арҙаҡлы шәхесе—Гәзиз Әлмәхәмәтов ролен башҡарыуын күрһәм, сара аҙығында бәләкәй улым Айнур Ишмөхәмәтовтың «Сибай» бейеү ансамбле составында дәртле бейеүен ҡарап, башҡорт халҡына ихлас хеҙмәт иткән улдар үҫтергәнмен икән, тип тә ҡыуанып ултырҙым.\nЭлекке таныштарымды осратып, уларҙың концертҡа ҡарата фекерҙәрен белеп, ҡалабыҙ өсөн ғорурланып ҡайттым.\nФилалогия фәндәре кандидаты, «Башҡорт йыры» республика телевизион конкурсының жюри ағзаһы, яҡташыбыҙ Гөлназ Fәлинаның фекерен дә әйтмәй булмаҫ:\n—Ҡоролтай бик шәп үтте. Башҡарма комитеты ағзаhы булhам да, миңә ултырыштан Сибай филармонияhы артистарының концертына китергә рөхсәт иттеләр. Концерт шәп, йөкмәткеле булды! 100 тапҡыр ишеткән таныш йырҙар ситтә бөтөнләй башҡаса ҡабул ителә, хатта театр хеҙмәткәрҙәре лә башҡорт бейеүҙәрен 4 күҙ менән ҡараны!\nСибай концерт-театр берекмәһе етәксеһе, Башҡортостандың атҡаҙанҙан артисы Ҡотошов Айбулат Минеғәле улына һәм ул етәкләгән коллективҡа Ырымбур өлкәһендәге ҙур сарала уңышлы сығыш яһағандары өсөн рәхмәт әйткем килә. Киләсәктәлә һеҙгә тик уңыштар юлдаш булһын!\nҺүрәттә: шағирә Лариса Абдуллина һәм Сибай концерт-театр берекмәһенең алып барыусылары.


Иң ҡәҙерле кеше » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Иң ҡәҙерле кеше\nИң ҡәҙерле кеше 12.03.2019 // Йәмғиәт\nБер кем дә көтмәгәнен белһә лә, Илнара өйөнә йүгереп ҡайтты. Яҙҙың тәүге айы башланып ҡына тора, ә яғырға утын бөткән. Портфелен иҙәнгә ҡуйҙы ла тышҡа сығып китте. Ирей ҙә башламаған ҡар аҫтынан самалап, яғырлыҡ ҡалдыҡ-боҫтоҡ эҙләй башланы. Йоҡа ғына бирсәткәһенең һыуланыуына иғтибар итмәҫкә тырышып, һәрмәнә торғас, тапты тәки бер-ике түмәр башын! Улары елле генә булыуға ҡарамаҫтан, көсө етте: ҡар аҫтынан сығарып, ах та ух килеп тәгәрәтте.\nИҫке утын һарайынан балта сығарҙы. Атаһының уның үткерлеген тикшергәнен хәтеренә төшөрөп, баш бармағы менән эш ҡоралының йөҙөн һыйпаны... Үтмәҫләнеп тә бөткән икән... Эсендә аслыҡтан олоған “бүреләрен” тыйыпмы, әллә атаһын юҡһыныу тойғоһон йүгәнләүҙәнме, Илнара бар көсөнә йәнтәслим иттереп түмәргә һуҡты. Бәләкәс кенә ҡыҙҙан бындай уҡ көстө көтмәгән түмәр “дыңҡ” итеп уртаға ярылды ла ҡуйҙы...\nИлнара ике түмәрҙе тураҡлап бөткәнсе шыбыр тиргә батты. Өҫтөндәге еңел курткаһын сисәйем тип төймәләренә тейҙе лә һипһенде. Өләсәһенең атаһына: “Ҡапыл һалма кейемеңде, улым, тирең ҡатҡанын көт, сир инер тәнеңә, юғиһә”, – тигәне иҫенә төштө.\nЯрылған утынды иллә-алла менән тоҡандырып ебәргәс кенә, өҫтөн алмаштырҙы. Шул арала электр плитәһенә сәйнүген ҡуя һалып, өйҙө йыйыштырырға тотондо. Әсәһе дүрт көн элек күрше ауылдағы әхирәтенә “хәл белергә” киткәйне, ҡасан ҡайтырын кем белә. Плитә боҙола башлаған, күрәһең, бер сүмес һыуы бик оҙаҡ ҡайнамай аптыратты. Инде лә сәйен тиҙ генә һемереп, ҡустыһын алырға балалар баҡсаһына йүгерҙе. Тәрбиәсе Сулпан апай бөгөн Наилде матур итеп кейендереп алып килгәне өсөн Илнараны маҡтаны. Ә тегеһе инде, апаһын күреү менән йүгереп килеп, муйынынан бәләкәй генә йылыҡай ҡулдары менән ҡосаҡлап алды ла ҡолағына: “Әсәй ҡайттымы?” – тип бышылданы. Тәрбиәсегә күрһәтмәҫкә тырышып, Илнара “юҡ” тип баш һелкте.\nИшетмәй тормай инде ауыл кешеһе был ғаиләнең хәлен! Сулпан апаһы ипләп кенә Наилде уйын бүлмәһенә кире индерҙе лә Илнараға һораулы ҡарашын төбәне. Әллә инде ошо наҙ тулы ҡараштарҙы көткән тиһең, әллә был мөләйем апайҙы яҡын күргәнгәме, ҡыҙыҡай әсәһенән бына инде дүртенсе көн хәбәр юҡлығын һәм ҡайтһа ла өйҙә башҡа кешеләр менән эсеүен дауам итеүен бер тында һөйләп бирҙе. “Ашарығыҙға бармы? Өйөгөҙ һыуыҡмы? Ай, Аллам, утынығыҙ ҙа юҡ ине шикелле”, – тип тәрбиәсе апай борсолоуын белдерҙе. “Юҡ, апай, беҙҙең бөтә нәмәбеҙ ҙә бар, рәхмәт, борсолмағыҙ”, – тип Илнара һүҙҙе икенсегә борорға маташты. Тағы ла һорауҙар яуҙыра башлаһа, түҙмәҫмен, илап ебәрермен тип ҡурҡып, ҡустыһын етәкләп, тиҙ генә баҡсанан сығыу яғын ҡараны.\nЮл буйы тәтелдәк Наил баҡсала нимә ашағанын, кем менән уйнағанын – бөтәһен тәфсирләп һөйләп килде. Эй, ҡыҙыҡ та инде был бәләкәс малаҡай!\nӨйҙә ҡыҙ уны үҙе бешергән бутҡа менән һыйланы ла дәрестәренә ултырҙы. Мейесенә бер-ике утын өҫтәп ебәрҙе. Наил төндә асынып йоҡлай, өшөмәһен. Өләсәһе лә, хәрәкәтһеҙ тәнде һыуыҡ тиҙ ялмай, ти торғайны бит...\n13 йәшлек ҡыҙ бынан дүрт йыл элек кенә булған тормошон һағынып иҫкә алды. Атаһының: “Бына, Илнара, һиңә ҡусты алып ҡайттыҡ, исеме – Наил! Һин хәҙер ҙур кеше – апай булдың!” – тип сикһеҙ ҡыуанғанын, әсәһенең бәхеттән балҡыған йөҙөн онотоп буламы һуң?!\nБыл малай бигерәк теремек, тип доғаларын уҡый-уҡый йыуындырырҙар, кейендерерҙәр, сисендерерҙәр ине күмәкләп... “Бер бәләкәс кенә кеше өсөн ни тиклем сабышҡан булалар, фи! Ә мин “бишле” алдым бөгөн!” – тип үпкәләгән саҡтары ла булды хатта ҡыҙыҡайҙың. Ә һуңынан ул мәктәптән ошо “тәмлекәс” тубырсыҡты һағынып йүгереп ҡайтыр булып китте. Тегенең күҙҙәренән осҡон сәсеп йылмайыуын, берсә шарҡылдап көлөп ебәреүен, берсә иренен бүлтәйтеп үпкәләүен Илнара тамаша ҡылып күҙәтер ине. Шул ваҡытта ул “Ҡустымдың уңыштары” тигән дәфтәр тота башланы.\nИлнара өләсәһенең ярҙамы менән Наилдың устарын, табандарын һүрәткә төшөрөп, хатта үлсәүҙәрен күрһәтеп ҡуйҙы. Шунан инде яйлап был дәфтәргә ҡустыһының тәүге йылмайыуы, тәүге теше, тәүге китабы, тәүге аҙымы кеүек “бик мөһим” яңылыҡтар теҙелде... Был эштә уға өләсәһе ныҡ ярҙам итте. Һәр биттә күпте күргән, күпте кисергән әбекәйҙең тапҡыр, мәғәнәле һүҙҙәре яҙылды: “Бишектәге бала бишкә төрләнә – беҙҙең Наил бер көн әсәйемә оҡшап йылмайып ҡуйһа, икенсе көн хас та атайым булып танауын сирылта!” “Баланы табыу һөнәр түгел, ә бағыу һөнәр” тигәненең аҫтында әсәһенең ҡулы менән: “Баланы бағыу бик еңел, янымда һеҙҙең кеүек ярҙамсыларым булғанда! Рәхмәт һеҙгә, ҡыҙым, ҡәйнәм!” – тип яҙылған. Бына көндәлектең бер битендә сүкеш һүрәте аҫтына “Бөгөн Наил тәүге тапҡыр сүкеш тотто!” тип яҙылған, аҫтараҡ ҡыҙыл ҡәләм менән “Атанан күргән – уҡ юнған!” тип тә өҫтәп ҡуйылған.\n...Туп-тумалаҡ ҡустыһына теүәл ике йәш тулғанда, атайҙары мәрхүм булып ҡуйҙы. Илнара ул ваҡытта ниҙәр кисергәнен аңлата алмай. “Өләс, ә ниңә Хоҙай бабай улайтты икән? Беҙгә атайыбыҙ ныҡ кәрәк бит”, – тип һулҡылданы ҡыҙсыҡ. “Сеү-сеү, балам, – тип ҡуңыр йөҙө ҡайғынан тағы ла ҡарайыбыраҡ киткән өләсәһе сәсенән һыйпаны. – Алама һүҙ тейҙермәйек Хоҙайға... Эй, кем генә әйтә алһын инде яуабын, матурым. Әммә ҡайғы килгән икән – сабыр булыу зарурҙыр. Хоҙай Тәғәләне яманлама, асыуланма, насар һүҙ бер ҡасан да сыҡмаһын тешең араһынан, ярармы? Сабыр, сабыр...” – тип әллә үҙен, әллә ҡапыл ғына олоғайып киткән ейәнсәрен йыуатты ул.\nАтайһыҙ өйҙә күңелһеҙ, шыҡһыҙ булып тойолһа ла, тора-бара өйрәнделәр. Илнараны мәктәптән, Наилде балалар баҡсаһынан, әсәһен эштән өләсәһе тәмле ризыҡтар менән көтөп ала. Әсәһе кистәрен күршеләргә бәйләмен тотоп инер булып китте. “Килен, ярар, бар әхирәттәрең менән аралашып, бауыр аҫтынан ел үткәреп кил, һөйләшеп ал эсең бушағансы”, – тип оҙатыр ине өләсәһе.\nБер мәл, әсәһен көтөп ала алмағас, Илнара йоҡлап китте. Түрбашта шыбырлашҡан тауыштар уны йоҡоһонан уятты. “Һуң ҡайтһамсы, ҡәйнәм, әҙерәк кенә эстем мин, уныһы ла шарап, йөрәгемдең яныуын баҫыр өсөн генә бит!” – был әсәһенең тауышы. Тимәк, тағы ла иҫерек, тип уйланы ҡыҙыҡай. Артабан өләсенең: “Килен, беҙ һинең менән нисә йыл бергә йәшәйбеҙ, ҡыҙым кеүек бит һин миңә! Үлгән артынан үлеп булмай, сабырлығыңды тупла. Эй, барҙы юҡ итеүе бик тиҙ ул, килен. Өндәшмәнем бит ошоға ҡәҙәр һиҙемләһәм дә. Ҡағылма, тотма башҡаса шул иблис һыуын...” – тигәнен ишетте.\nИлнара әсәһенең ипләп кенә өйҙә лә шешәнән шыйыҡса ҡойоп эскәнен күргәне бар ине, тик өләсәһенә генә әйтә алмай йөрөнө. Ошо һөйләшеүҙән һуң әсәһенең кистәрен гел генә өйҙә булыуына сикһеҙ ҡыуанды улар. Өләсе лә яғымлыраҡ, шатланыбыраҡ йөрөгән һымаҡ булып тойолдо ҡыҙыҡайға.\nБер көн мәктәптән ҡайтҡанда, урам тулы кешеләрҙе күргәс, Илнараның мейеһен өләсәһенең: “Бәлә ағас башынан йөрөмәй, кеше башынан йөрөй” – тигән һүҙҙәре телеп үтте. Өйгә инеү менән әсәһенең илаған йөҙөнән аңланы – өләсәһе! Йөрәге алҡымына килеп тығылдымы ни, шул тиклем итеп күкрәге сәнсте, хатта Илнара тын ала алмай торҙо. “Балам, йөрәге туҡтаған да ҡуйған өләсеңдең, эштән ҡайтһам, үткәйне инде”, – тип аңлатты әсәһе. Күрше-күлән, туғандары, өләсенең йөрәге улын юғалтыуға түҙмәгән инде, тип ҡайғырышты.\nХәҙер инде Наилде баҡсаға Илнара алып бара, алып ҡайта башланы. Әсәһенең “ваҡыты юҡ”, “эше күп”, “бушамай”, “әхирәте килгән”, “әхирәтенә киткән” һәм башҡа сәбәптәре табылып ҡына торҙо. Йыш ҡына кистәрен дә ҡайтмағас, Илнара мал ҡарарға, һыйыр, һарыҡтарҙың аҫтын таҙалап, бесән-һалам һалырға, тауыҡ-ҡаҙҙарҙы мәлендә ашатырға өйрәнде. Мейескә ут тоҡандырырға, тамаҡ йүнәтергә оҫтарып алды.\nӘсәһе өйҙә саҡта Илнара менән Наилдән дә бәхетлерәк кеше юҡтыр: өй йылы, таҙа, тәмле ризыҡтарҙан өҫтәл һығыла, мал-тыуарҙы ла йүгереп йөрөп үҙе ҡарай... Тик бындай мәлдәр һирәгәйгәндән-һирәгәйә, әсәһенең эскелек упҡынына оса барғанын бөтә йөрәге менән тоя ҡыҙ. Нисегерәк ярҙам итергә, кемдән кәңәш һорарға икән, тип баш ватты үҫмер. Иртәгәһенә ҡустыһын етәкләп, йүгереп баҡсаға килеп ингәндә лә мейеһен ошо уйҙар теткеләй ине. Сулпан апай Наилде сисендереште, һәр ваҡыттағыса яғымлы йомшаҡ һүҙҙәре менән хәлдәрен һорашты. “Әсәйеңде кисә барып алайыҡ тиһәк, булдыра алманыҡ, Илнара”, – был һүҙҙәрҙе ишеткән ҡыҙҙың күңел яралары әсе, әрнеткес күҙ йәштәре булып түгелде...\nТыйырға ла маташманы ҡыҙ үҙен, тормоштоң ҡаты һынауҙарынан өшөп, туңып барған бәләкәс кенә күңелен йылытырға теләпме, яғымлы, матур апайға һыйынды.\nШул көндә уларҙы Сулпан апаһы үҙҙәренә алып ҡайтты. Ишектән ике бала килеп ингәс, Ғәле ағай шатланып көлөп ебәрҙе: “О-о, кәләш, иртән генә бер ниндәй ҙә яңылыҡ юҡ ине артып ҡайтырың тураһында, вәт, шәпһең бит!”\nБалалар, өҫтөн һалып, төпкө бүлмәгә үтте. Илнара уңайһыҙланыңҡыраһа ла, Наил иҫе китеп торманы, Ғәле ағай менән тиҙ уртаҡ тел табып алды. Илнара Сулпан апайға сәй әҙерләште, бер-ике ауыҙ һүҙ менән мәктәптәге уңыштарын һөйләне. “Ниндәй яҡшы кешеләр, ә балалары юҡ. Ниңә Хоҙай бабай беҙҙең атай-әсәйебеҙ итмәне икән ошоларҙы?” – тигән уй ҙа башына инеп сыҡҡыланы хатта.\nКисен оҙаҡ йоҡлай алмай ятты ҡыҙыҡай, үҙҙәренең бында килергә риза булыуына аптырап, артабан нисек булырын уйланы, әллә ҡайҙа йөрөгән меҫкен әсәһен йәлләне...\nСулпан апай яғымлы, Ғәле ағай шаталаҡ, икеһе лә гел генә көлөп-йылмайып, балаларҙың күңелен күтәрерлек һүҙ табып ҡына тора. Бергәләшеп күңелле генә итеп көн артынан көн үткәреп, йәшәп алып киттеләр. Ир менән ҡатындың үҙ-ара ипле генә һөйләшкәненән Илнара аңлай – был ғаилә уларҙың әсәһен упҡындан йолоп алыр өсөн бөтә көсөн һала. “Балалар хаҡына”, – ти Ғәле ағаһы.\nТөшкө аш мәлендә берәү килеп ингәс, Илнара ла, Сулпан апаһы ла иғтибар итмәне, төпкө бүлмәлә Наил менән уйнауҙарын белде. “Һаумыһығыҙ”, – тигән таныш тауышты ишеткәс, ҡапыл малай үҙәк өҙгөс итеп “Әсәй!” тип тороп йүгерҙе. Һуңғы ике аҙнала әсәһен бер тапҡыр ҙа һорамаған ҡустыһының былай уҡ ҡысҡырып ебәререн көтмәгән Илнараның күҙ алды ҡараңғыланып, хәле бөттө лә ҡуйҙы. “Кил-де, кил-де”, – тип дарһылдап типте йөрәге. Сулпан апаһы, ҡыҙҙы иңдәренән ҡосоп: “Бөтәһе лә яҡшы, тыныслан”, – тип бышылдап, бүлмәнән сығып китте. Илнара уның яғымлы итеп әсәһен түргә әйҙүкләгәнен, хәлен һорашҡанын, Наилде тынысландырғанын, тегеләрҙең илаша-ҡосаҡлаша сисенешкәнен бүлмәлә килеш тыңлап ултырҙы. Бына хәҙер сыҡһа, әсәһен күрһә, шатлыҡ-ҡыуанысынан, күңелен ялмаған аңлайышһыҙ хистәр ҡойононан ҡолап китермен, тип ҡурҡты ул.\nБөтә тәне дер ҡалтырап, күҙенән мөлдөрәмә тулы йәштәре бына-бына ҡойолам тип торғанда, әсәһе ҡурҡа-ҡурҡа ғына (Илнараға шулай тойолдо) килеп инде. Үҙенең ни тиклем яңылышҡанын ысын күңеле менән аңлаған әсә, артабан атларға ҡыймай, ғәйепле ҡиәфәт менән ҡапыл ғына олпатланған, оло кешеләр күтәрә алмаған ҡара ҡайғыны сабырлыҡ менән үткәреп килгән ҡыҙының күҙҙәренә төбәлде. “Балам, яңылыштым. Балаҡайҙарым, кисерегеҙ, зинһар, мине...” – тип бышылданы уның ирендәре.\n“Әсәй! Әсәкәйем!” – тип кенә әйтә алды ҡыҙ. Шуны ғына көткәндәй, әсәһе Наилде ҡулынан да төшөрмәй, атылып килеп, ҡыҙын ҡосағына алды. Бәләкәс кенә үҫмер ҡыҙҙың күңелендә бик оҙаҡ йыйылып килгән үпкәһе, нәфрәте, киләсәктән ҡурҡыуы күҙ йәштәре аша түгелеп юҡҡа сыҡты һәм ул, бәхетле йылмайып, әсәһенең ҡосағына нығыраҡ һыйынды.


Өфөнөң Черниковка биҫтәһендә йәш кино төшөрөүселәр түңәрәге эшләй\n«Үҫмер» клубы ойошторған бөтә саралар ҙа тиерлек профессиональ видеокамераларға төшөрөлә. Йәш кино оҫталары бигерәк тә йәйәүле походтарҙы, юлда булған мажараларҙы объективта һынландырып бара. «Ералаш» кеүек юмористик рухтағы кинотаҫмаларҙа ла ҡыҙҙар, малайҙар әүҙем ҡатнаша.\nИрина Леонидовна етәкләгән «Ералаш» түңәрәгендә утыҙҙан ашыу үҫмер шөғөлләнә. Ҡыҙыҡлы диалогҡа ҡоролған бәләкәй сәхнәләрҙе улар үҙҙәре лә тәҡдим итә. Балаларҙың фантазияһы ҡушылған видеояҙмалар ҡыҙыҡлы һәм иҫтә ҡалырлыҡ килеп сыға.\nӨсөнсө синыф уҡыусыһы Данил Аллабирҙин объективынан бер генә сағыу кадр ҙа ситтә ҡалмай. Улар шөғөлләнгән «Үҫмер» клубында ҡул эштәренән торған музей бар. Ундағы экспонаттарҙы ҡыҙҙар, малайҙар үҙ ҡулдары менән эшләгән. Походтарҙа табылған минералдар һәм ағас һындарға һоҡланмаған кеше юҡ. Данил да үҙенең видеофильмы уңышлы булһын өсөн бар тырышлығын һала.\nМихаил Тимохин, «Үҫмер» клубы етәксеһе, Башҡортостан йәштәр сәйәсәте һәм спорт министрлығының почетлы хеҙмәткәре: «Беҙҙә шөғөлләнеүсе үҫмерҙәр эҙләнеүсән һәм тырыш. улар менән төрлө тауҙарға артылабыҙ, ер-һыу өйрәнәбеҙ, видеоконкурстарҙа ҡатнашып беренсе урындар алабыҙ».\nБыл бүлмәлә йәш көлкө эйәләре ҡыҫҡа метражлы фильмдар, «Ералаш» ҡорай. Әлегә бәләкәй генә бүлмәләрҙә шөғөлләнеүсе үҫмерҙәр киләсәктә бөтә Рәсәйҙә билдәле кеше булырға хыяллана.\nБиш йыл элек ташландыҡ бүлмәләрҙә асылған «Үҫмер» клубы бөгөн танымаҫлыҡ булып үҙгәргән. Бында шөғөлләнеүселәр видеофильмдар һәм кино төшөрөүҙән тыш һынлы сәнғәт серҙәренә төшөнә, моңға тартылыусылар вокал туңәрәгендә шөғөлләнә.170-тәш ашыу ҡыҙ һәм егет буш ваҡытын әрәмгә түгел, зауыҡлы һәм файҙалы шөғөлдәргә менән үткәрә.


Япониянан 11 бизнесмен шәхси саҡырыу буйынса Өфөлә булды // Иҡтисад | новости башинформ.рф\nЯпониянан 11 бизнесмен шәхси саҡырыу буйынса Өфөлә булды\n16:19, 13 декабря 2010 Иҡтисад\nЯпония бизнесмендары һәм эшҡыуарҙары делегацияһының Өфөгә сәфәре уңышлы үтте. Шуныһы иғтибарға лайыҡ, Башҡортостанда япондар Мәләүездән эшҡыуар Светлана Халфинаның шәхси саҡырыуы буйынса ҡунаҡта булды.\nБыл сәфәрҙең тәүтарихы шундай. «Рәсәй терәге» йәмәғәт ойошмаһының Башҡортостан төбәк бүлексәһе ағзаһы булараҡ, Светлана Халфина быйыл ноябрҙә был ойошма делегацияһы составында Японияла булып ҡайтты. Делегация етәксеһе, «Рәсәй терәге» Дөйөм Рәсәй йәмәғәт ойошмаһы президенты Сергей Борисов Светлана Халфинаны абруйлы япон бизнесмены һәм күренекле йәмәғәт эшмәкәре Фумихико Тамура әфәнде менән таныштырҙы. Светлана Халфина республиканың инвестицион асыҡлыҡҡа яңы курсы тураһында һөйләне һәм Тамура әфәндене Өфөгә саҡырҙы. Һәм ул килергә ризалыҡ бирҙе.\nӘйтергә кәрәк, Сыуаш Республикаһында Тамура әфәнде яңы ҡала төҙөү буйынса ҙур проектта ҡатнаша ла инде. Ә, дөйөм алғанда, Рәсәйҙә ул тотонолған япон автомобилдәрен һатыу буйынса ҙур аукциондар асырға теләй. Тамура әфәнде Америкала һәм Европала бындай аукциондар ойошторған да инде.\nТамура әфәнде етәкселегендә Өфөгә килгән делегация составында эшмәкәрлектәре медицина технологияларын үҫтереү менән бәйләнгән эшҡыуарҙар күп булды. БР Сәнәғәт һәм инновация сәйәсәте министрлығында түңәрәк өҫтәл үткәрелде. Унда ҡатнашыусыларҙы БР Эшҡыуарлыҡ һәм туризм буйынса дәүләт комитеты рәйесе Айҙар Хәлилов һәм БР-ҙың Япониялағы вәкиле, Президенттың ҡала төҙөлөшө һәм архитектура мәсьәләләре буйынса советнигы Ришат Муллагилдин тәбрикләне.\nСара ике яҡта ла ҡыҙыҡһыныу уятты. Өфө эшҡыуарҙары Япониянан ҡунаҡтарға үҙ проекттарын күрһәтте. Улар барыһы ла ҡараласаҡ һәм дөйөмләштереләсәк, ә ҡайһы берҙәре буйынса, бәлки, оҙайлы ваҡытҡа эшлекле мөнәсәбәттәр урынлаштырылыр. Ҡунаҡтарҙы иһә, консалтинг фирмаһының башҡарыусы директоры Тошио Шибата әфәнде таныуынса, Өфөлә Японияның «Субару» фирмаһы вәкиллеге булыуы айырыуса ғәжәпләндерҙе.\nСәфәр барышында БР Хөкүмәте вице-премьеры Фидус Ямалетдинов менән осрашыу үткәрелде. Япониянан ҡунаҡтар уның менән Башҡортостанға киләһе сәфәрҙе тикшерҙе. Ул апрелдә үткәрелергә тейеш, һәм делегация составында башлыса һаулыҡ һаҡлау һәм медицина өлкәһендә эшләүсе япон эшҡыуарҙары буласаҡ.\nӘ февралдә мәнфәғәттәре сәнәғәт производствоһына ҡағылышлы япон бизнесмендары килеүе көтөлә. Китакюси ҡалаһы мэрының хаты был сәфәргә әҙерлекте раҫлай.\nТеги: эшҡыуарлыҡ, халыҡ-ара бәйләнештәр


Өфө мэрияһы «Имәндәр» скверында яңы «Бейеүсе торналар» фонтанының эшләү режимы үҙгәреүе тураһында хәбәр итте.\nБилдәләнеүенсә, фонтан ике – ғәҙәти һәм музыкаль режимда эшләүен дауам итә.\n17:54, 30 июль 2020 Йәмғиәт\nБашҡортостанда Өфөлә «Хеҙмәт ҡаһарманлығы ҡалаһы» стелаһын ҡуйыу урынын һайлау буйынса онлайн-тауыш биреү башланды. Мемориалды урынлаштырыу өсөн халыҡҡа ике вариант тәҡдим итәләр.\n17:19, 30 июль 2020 Йәмғиәт\n30 июлгә мәғлүмәттәр буйынса, Башҡортостанда яңы коронавирус инфекцияһын йоҡтороусыларҙың дөйөм һаны 6 711-гә еткән. Башҡортостандың Һаулыҡ һаҡлау министрлығы хәбәр итеүенсә, һуңғы тәүлектә республикала 36 яңы осраҡ асыҡланған.\n13:30, 30 июль 2020 Йәмғиәт\n31 июль — Ҡорбан байрамы — республиканың барлыҡ почта бүлексәләре өсөн ял тип иғлан ителде.\n10:44, 30 июль 2020 Йәмғиәт\nБашҡортостанда һауа температураһы күтәрелеүен дауам итә, тип билдәләй республика синоптиктары.\nБашгидромет мәғлүмәте буйынса, кесаҙна аяҙлы-болотло булыуы көтөлә.\n9:55, 30 июль 2020 Йәмғиәт\nБашгидрометүҙәк синоптиктары 31 июлгә – мосолмандар Ҡорбан байрамын билдәләгән көнгә һауа торошон хәбәр итте. Фаразға ярашлы, байрам көнөндә республикала ҡыҫҡа ваҡытлы ямғыр яуыуы, йәшен йәшнәүе көтөлә.\n15:25, 29 июль 2020 Йәмғиәт\nҺуңғы тәүлектә Башҡортостанда 35 кешелә яңы коронавирус инфекцияһы диагнозы раҫланған. Шулай итеп, пандемия башланғандан алып республикала COVID-19 йоҡтороусылар һаны 6 675-кә еткән, тип хәбәр итте Башҡортостандың Һаулыҡ һаҡлау министрлығы.\n12:57, 29 июль 2020 Йәмғиәт\n11:14, 29 июль 2020 Йәмғиәт\nБашҡортостанда 30 июлдә, Ҡорбан байрамы алдынан, эш көнө бер сәғәткә ҡыҫҡара, тип иҫкә төшөрҙөләр республика Хеҙмәт министрлығында.\nРеспублика хөкүмәте ҡарары буйынса, 31 июль – Ҡорбан байрамы эшләмәгән байрам көнө тип иҫәпләнә.\n9:07, 29 июль 2020 Йәмғиәт\nӨфө мэры Өлфәт Мостафин 28 июлдә ҡала хакимиәтендәге оператив кәңәшмәлә Рәсәйҙең Һауа десанты ғәскәрҙәре көнө алдынан десантсыларға үтенес менән мөрәжәғәт итте.\n17:24, 28 июль 2020 Йәмғиәт\n14:06, 28 июль 2020 Йәмғиәт\n28 июлгә мәғлүмәттәр буйынса, Башҡортостанда 6640 коронавирус инфекцияһы теркәлгән. Һуңғы тәүлектә COVID-19 йоҡтороусылар һаны 33-кә артҡан, тип хәбәр ителә стопкоронавирус.\n12:46, 28 июль 2020 Йәмғиәт\nБашҡортостанда Рәсәйҙең көньяҡ курорттарынан ҡайтыусыларҙы аэропортта, авто- һәм тимер юл вокзалында, шулай уҡ автомобилдә сәйәхәт итеүселәр өсөн өйҙә коронавирусҡа тикшерә башлайҙар.\n11:56, 28 июль 2020 Йәмғиәт\nАлдағы көндәрҙә Башҡортостанда 28 градусҡаса йылыта, тип хәбәр итте республика синоптиктары.\nБашгидромет мәғлүмәттәре буйынса, шишәмбе урыны менән ҡыҫҡа ваҡытлы ямғыр яуыуы, йәшен йәшнәүе көтөлә.\n9:56, 28 июль 2020 Йәмғиәт\nЯңы уҡыу йылы башынан Рәсәй уҡытыусылары класс етәкселеге өсөн 5 мең һум өҫтәмә түләү ала башлай. Был хаҡта дүшәмбе Рәсәй Федерацияһының мәғариф министры Сергей Кравцов хәбәр итте.\n9:21, 28 июль 2020 Йәмғиәт\n«Башҡортостан» милли паркында директор Владимир Кузнецов һоло ашап йөрөгән айыуҙы видеоға төшөргән.\nТайыш табан аҡланға милли парк хеҙмәткәрҙәре сәскән һоло менән һыйланырға килгән.\n14:06, 27 июль 2020 Йәмғиәт\n12:35, 27 июль 2020 Йәмғиәт\nҺуңғы тәүлектә Башҡортостанда 36 кешелә яңы коронавирус инфекцияһы диагнозы раҫланған. Шулай итеп, пандемия башланғандан алып республикала COVID-19 йоҡтороусылар һаны 6 607-гә еткән, тип хәбәр итте Башҡортостандың һаулыҡ һаҡлау министры Максим Забелин республика хөкүмәтендәге оператив кәңәшмәлә.\n10:52, 27 июль 2020 Йәмғиәт\n10:15, 27 июль 2020 Йәмғиәт\nДүшәмбе Башҡортостанда елдең көсәйеүе, ҡойма ямғыр һәм боҙ-борсаҡ көтөлә\nБашҡортостанда аҙна башында елдең көсәйеүе, йәшен йәшнәүе көтөлә, тип иҫкәртә республика синоптиктары.\nБашгидромет мәғлүмәттәре буйынса, дүшәмбе төбәктә көндөң аяҙлы-болотло булыуы фаразлана.\n9:31, 27 июль 2020 Йәмғиәт\n1 августан Рәсәй халыҡ-ара авиабәйләнеште тергеҙә\nРәсәй 1 августан халыҡ-ара авиабәйләнеште тергеҙә, тип хәбәр итте «РИА Новости» Рәсәй Федерацияһы премьер-министры Михаил Мишустиндың белдереүенә һылтанма менән.\n18:47, 24 июль 2020 Йәмғиәт\nБашҡортостанда пневмония менән сирләүҙең артыу сәбәптәре аталды\nИюлдә Башҡортостанда йәшәүселәр араһында дауахананан тыш пневмония менән сирләүҙең артыуы күҙәтелә. Республика Роспотребнадзор идаралығы етәксеһе урынбаҫары Галина Пермина һүҙҙәренсә, үҫеш булды, ләкин киҫкен түгел.\n15:44, 24 июль 2020 Йәмғиәт\nТәүлек эсендә Башҡортостанда 37 кеше COVID-19 йоҡторған\n24 июлгә мәғлүмәттәр буйынса, Башҡортостанда 6500 коронавирус инфекцияһы осрағы теркәлгән. Һуңғы тәүлектә COVID-19 йоҡтороусылар һаны 37-гә артҡан, тип хәбәр ителә стопкоронавирус.\n13:47, 24 июль 2020 Йәмғиәт\nБашҡортостанда 60 йәштән өлкәндәргә пневмониянан вакцина ҡуйыла\nБашҡортостандың Һаулыҡ һаҡлау министрлығы пневмококк вакцинаһынан 10 мең миҡдарҙа «Превенар 13» препараты бүлде. 15 авгусҡа тиклем республикала 60 йәштән өлкәндәр ошо вакцинаны алырға тейеш.\n11:49, 24 июль 2020 Йәмғиәт\nӨфөгә 30 градуслыҡ эҫенең ҡасан әйләнеп ҡайтасағы билдәле булды\nБашҡортостандың Урал аръяғында тәүлек эсендә айлыҡ яуым-төшөм нормаһынан 160% яуған. Ләкин, синоптиктар фаразы буйынса, ял көндәренә үк циклон күсә һәм республикала ямғырҙар һирәгерәк яуа башлай.\n11:00, 24 июль 2020 Йәмғиәт\nБашҡортостанда йәшәүселәрҙе оҙайлы ялдар көтә\nБашҡортостан Республикаһы Хөкүмәтенең 2019 йылдың 18 сентябренә ярашлы, 2020 йылда 31 июль – Ҡорбан байрамы эшләмәгән байрам көнө тип иғлан ителде.\nҠорбан байрамы йомаға тура килә.\n9:19, 24 июль 2020 Йәмғиәт\nБашҡортостандың Урал аръяғында яуым-төшөмдөң айлыҡ нормаһынан 160% яуған\nБашҡортостандың Урал аръяғында яуым-төшөмдөң айлыҡ нормаһынан 160% яуған, тип хәбәр итә Башгидромет.\n22 июлдә көндөҙ һәм 23-өндә төндә республикала бөтәһе 2-нән алып 82 миллиметрға тиклем яуым-төшөм яуған.\n16:44, 23 июль 2020 Йәмғиәт\nӨфөлә Юл хәрәкәте хәүефһеҙлеге дәүләт инспекцияһы «Трактор» махсус операцияһын уҙғара\nӨфө биләмәһендә ЮХХДИ-һы хеҙмәткәрҙәре Үҙйөрөшлө машиналарҙың һәм башҡа төр техниканың техник торошон күҙәтеү буйынса дәүләт инспекцияһы менән берлектә «Трактор» махсус операцияһын уҙғара.\n15:50, 23 июль 2020 Йәмғиәт\nРеспубликала COVID-19 йоҡтороусылар һаны 6 463-кә еткән\nБашҡортостанда коронавирус эпидемияһы башланғандан алып 6 463 сирле теркәлгән. Тәүлек эсендә улар 37-гә артҡан, тип хәбәр ителә стопкоронавирус.рф сайтында.\n15:07, 23 июль 2020 Йәмғиәт\nБашҡортостандың 25 уҡыусыһы рус теленән Берҙәм дәүләт имтиханында 100 балл йыйған\nБашҡортостандың 25 уҡыусыһы рус теленән Берҙәм дәүләт имтиханында 100 балл йыйған, тип хәбәр иттеләр Мәғариф министрлығынан. Былтыр йөҙ балға яҙылған эштәр күпкә аҙыраҡ булған – алты кеше генә иң юғары балл алған.\n14:04, 23 июль 2020 Йәмғиәт\nРеспубликала парктарҙа, туҡталыштарҙа һәм башҡа ял урындарында тәмәке тартыу тыйылды\nБашҡортостанда йәшәүселәргә туҡталыштарҙа һәм парктарҙа тәмәке тартыу закон менән тыйылды. Административ хоҡуҡ боҙоуҙар кодексына үҙгәрештәр тураһында закон көсөнә инде, уға ярашлы, бының өсөн штраф — 500 һум, ҡабаттан боҙған осраҡта 1000 һум.\n12:37, 23 июль 2020 Йәмғиәт\nӨфөлә КПСС Башҡортостан өлкә комитетының беренсе секретары Миҙхәт Шакиров исемендәге сквер булдырыла\nӨфөлә Социалистик Хеҙмәт Геройы, КПСС Башҡортостан өлкә комитетының беренсе секретары Миҙхәт Шакиров (1916-2004) исемендәге сквер булдырыла.\nСквер Дорофеев-Коммунистик урамдары сатында, совет дәүләт һәм партия эшмәкәре йәшәгән йорт янында урынлашҡан.\n11:45, 23 июль 2020 Йәмғиәт\n«Хеҙмәт ҡаһарманлығы ҡалаһы» стелаһын Өфөнөң төньяҡ өлөшөндә ҡуйырға тәҡдим ителә\nӨфө моторҙар эшләү берекмәһе хеҙмәткәрҙәре «Хеҙмәт ҡаһарманлығы ҡалаһы» стелаһын Өфөнөң төньяҡ өлөшөндә, атап әйткәндә, Беренсе Май урамы скверында, Еңеү паркына ингән урындың ҡаршыһына ҡуйыу өсөн сығыш яһаны.\n9:26, 23 июль 2020 Йәмғиәт\nБашҡортостандың өс дауаханаһында коронавирус буйынса карантин индерелгән\nБашҡортостандың өс дауаханаһында коронавирус буйынса карантин индерелгән, тип хәбәр итте Роспотребнадзор.\nҒ.Ғ.Ҡыуатов исемендәге Республика клиник дауаханаһының акушер-гинекология бүлегендә 8 июлдән сикләү саралары ғәмәлдә булыуы хаҡында яҙғайны «Башинформ».\n17:12, 22 июль 2020 Йәмғиәт\nРеспубликала уҡытыусыларға коронавирус шарттарында Берҙәм дәүләт имтиханында эшләгән өсөн өҫтәмә түләү индереү күҙаллана\nБашҡортостанда уҡытыусылар һәм Берҙәм дәүләт имтиханын ойоштороусылар республиканан бер тапҡыр бирелә торған түләү алыуы мөмкин. Республика Мәғариф министрлығы документ проектын әҙерләй, уға ярашлы, уҡытыусылар COVID-19 таралыуы шарттарында Берҙәм дәүләт имтиханында ҡатнашыуына ҡарап, 2-нән 4 мең һумға тиклем аҡса алыуы ихтимал.\n16:52, 22 июль 2020 Йәмғиәт\nТәүлек эсендә Башҡортостанда тағы 40 кеше коронавирус менән ауырып киткән\nБашҡортостанда 22 июлгә 6 426 коронавирус инфекцияһы осрағы теркәлгән. Бер тәүлектә республикала сирлеләр һаны 40-ҡа артҡан, тип хәбәр ителә стопкоронавирус.\n13:29, 22 июль 2020 Йәмғиәт\nРеспублика ЮХХДИ-да — кадрҙар үҙгәреше\nБашҡортостан Дәүләт инспекцияһында кадрҙар үҙгәрҙе. 22 июлдә социаль селтәрҙә Башҡортостан Республикаһы Юл хәрәкәте хәүефһеҙлеге дәүләт инспекцияһы етәксеһе Динар Ғилметдинов яңы тәғәйенләү тураһында хәбәр итте.\n13:11, 22 июль 2020 Йәмғиәт\nБашҡортостандың урман хужалығы министры Марат Шәрәфетдинов Урал аръяғы урмандарын һауанан күҙәтте. Ул республикала урман янғындары менән бәйле хәл тураһында хәбәр итте.\n10:23, 22 июль 2020 Йәмғиәт\nЛәйсән Үтәшева тыуған төйәге Башҡортостанға ял итергә ҡайтҡан\nБилдәле спортсы һәм популяр телевидение алып барыусыһы Ләйсән Үтәшева тыуған яғына ял итергә ҡайтҡан. Үҙенең отпускын ул Әлшәй районы Раевка ауылында үткәрә.\n17:40, 21 июль 2020 Йәмғиәт\nБашҡортостанда мәғариф министры 25 июлдә мәктәптә сығарылыш кисәләренең нисек үтәсәге хаҡында һөйләне\nШәмбе, 25 июлдә, Башҡортостанда мәктәп тамамлаусылар өсөн сығарылыш кисәләре ойошторола. Республиканың мәғариф һәм фән министры Айбулат Хажин матбуғат конференцияһында уның нисек үтәсәге хаҡында һөйләне.\n16:28, 21 июль 2020 Йәмғиәт\nРеспубликала был аҙнала ямғырлы һәм эҫе булмаған һауа торошо көтөлә\nБашҡортостанда был аҙнала ямғырлы һәм эҫе булмаған һауа торошо көтөлә.\nАлдағы көндәрҙә синоптиктар һауа шарттарының боҙолоуын вәғәҙәләй.\n22 һәм 23 июлдә ямғыр, урыны менән йәшен, көслө ҡойма ямғыр, урыны менән боҙ-борсаҡ яуыуы фаразлана.\n15:47, 21 июль 2020 Йәмғиәт\nПандемия башланғандан алып Башҡортостанда 6386 COVID-19 осрағы теркәлгән\nҺуңғы мәғлүмәттәр буйынса, Башҡортостанда 6 386 коронавирус инфекцияһы осрағы теркәлгән. Тәүлек эсендә төбәктә сирлеләр 38-гә артҡан, тип хәбәр ителә стопкоронавирус.\n13:29, 21 июль 2020 Йәмғиәт\n2020 йылдың 15 июленән һуң тыуған балаларға СНИЛС юллау талап ителмәй\nАта-әсәләргә 2020 йылдың 15 июленән һуң тыуған балаларға СНИЛС юллау талап ителмәй, тип билдәләнеләр Пенсия фондының Башҡортостан буйынса бүлексәһендә.\n12:44, 21 июль 2020 Йәмғиәт\n23 июлгә тиклем Башҡортостандың федераль конкурста ҡатнашҡан турпроекттары өсөн тауыш бирергә кәрәк\nБашҡортостандан ике проект Рәсәйҙә туристик-рекреация кластерҙары ойоштороу, экотуризмды үҫтереү өсөн федераль конкурста ҡатнаша һәм Стратегик башланғыстар агентлығы грантына һәм профессиональ ярҙамына дәүә итә.\n12:15, 21 июль 2020 Йәмғиәт\nКүп балалы ата-әсәләр балаларына 18 йәш тулғансы үҙҙәренә уңайлы ваҡытта отпуск алырға мөмкин\nӨс һәм унан күберәк балаһы булған хеҙмәткәрҙәр өлкән балаһына 18 йәш тулғансы үҙҙәренә уңайлы ваҡытта отпуск алырға мөмкин. Башҡортостан Дәүләт Йыйылышы тейешле федераль закон проектын Дәүләт Думаһына индерҙе.\n11:15, 21 июль 2020 Йәмғиәт\nРеспубликала ике шәфҡәт туташын моргҡа бикләп ҡуйған Архангел үҙәк район дауаханаһының баш табибы эштән киткән\nАрхангел районының Үҙәк район район дауаханаһында баш табип Людмила Хәтмуллина үҙ теләге менән эштән китеү тураһында ғариза яҙған.\nБыл хаҡта үҙ сығанағына һылтанма менән «Медиакорсеть» баҫмаһы хәбәр итте.\n10:16, 21 июль 2020 Йәмғиәт\nБашҡортостандан 55 табип коронавирус менән көрәштә ярҙам итеү өсөн Ҡырғыҙстанға юллана\nБашҡортостандан 55 табип коронавирус инфекцияһы менән көрәштә ярҙам итеү өсөн Ҡырғыҙстанға юллана, тип хәбәр итте һаулыҡ һаҡлау министры Максим Забелин Хөкүмәттә уҙған оператив кәңәшмәлә.\n17:09, 20 июль 2020 Йәмғиәт\nҒәҙәттән тыш хәлдәр министрлығы республикала йәшәүселәрҙе йәшен, ҡойма ямғыр һәм көслө ел тураһында иҫкәртә\nРеспублика Ғәҙәттән тыш хәлдәр министрлығы мәғлүмәттәре буйынса, бөгөн кистән башлап һәм иртәгә, 21 июлдә, көн дауамында төбәктә ҡыҫҡа ваҡытлы ямғыр, йәшен, төньяҡ-көнсығышта төнгө сәғәттәрҙә ҡойма ямғыр көтөлә.\n15:48, 20 июль 2020 Йәмғиәт\nБелорет дауаханаһының элекке баш табибы Евгений Кустовтың ниндәй вазифаға тәғәйенләнеүе билдәле булды\nБелорет үҙәк район клиник дауаханаһының элекке баш табибы Евгений Кустов Башҡортостандың һаулыҡ һаҡлау министры урынбаҫары итеп тәғәйенләнде. Был хаҡта 20 июлдә «Башинформ» агентлығына Башҡортостан Республикаһы Һаулыҡ һаҡлау министрлығының матбуғат секретары Софья Алешина хәбәр итте.\n14:06, 20 июль 2020 Йәмғиәт\nБашҡортостанда бер аҙнала һыуҙа 35 кешенең ғүмере өҙөлгән\nОператив мәғлүмәттәр буйынса, уҙған аҙнала Башҡортостанда һыу объекттарында 35 кеше һәләк булған, уларҙың икәүһе – балалар. Бынан тыш, ҡотҡарыусылар дүрт кешене эҙләй.\n13:17, 20 июль 2020 Йәмғиәт\nРеспубликала коронавирус таралыу 100 мең кешегә 156 осраҡ тәшкил итә\nБашҡортостанда һуңғы тәүлектә COVID-19 йоҡтороуҙың 41 яңы осрағы теркәлгән. Шулай итеп, сир йоҡтороусыларҙың дөйөм һаны — 6 348 кеше, тип хәбәр итте республика Һаулыҡ һаҡлау министрлығы етәксеһе Максим Забелин.\n12:21, 20 июль 2020 Йәмғиәт\nРадий Хәбиров: «Коронавирус бер ҡайҙа ла китмәне». Башҡортостанда битлек режимы һаҡлана\nБашҡортостан башлығы Радий Хәбиров 20 июлдә Башҡортостан Республикаһы Хөкүмәтендә уҙған оператив кәңәшмәлә билдәләүенсә, коронавирус бер ҡайҙа ла китмәгән, төбәктә ағымдағы режим һаҡлана.\n11:59, 20 июль 2020 Йәмғиәт\nӨфөлә 300 объект туристарға күрһәтеү исемлегенә индерелә\nӨфөлә өс йөҙ объектты туристарға күрһәтеү исемлегенә индереү планлаштырыла.\nБашҡортостандың мәҙәни мираҫ объекттарын дәүләт һаҡлауы буйынса идаралығы Өфө хакимиәтенә Рәсәй Федерацияһы халыҡтарының баш ҡалала урынлашҡан әһәмиәтле тарихи һәм мәҙәни ҡомартҡыларын исемлеккә индереү тураһында тәҡдим менән сығыш яһаны.\n10:51, 20 июль 2020 Йәмғиәт\nБашҡортостандың ун районында дүртенсе класлы янғын хәүефе фаразлана\nБашҡортостан урмандарында дүртенсе һәм бишенсе класлы янғын хәүефе фаразлана.\nРәсәйҙең Башҡортостан буйынса Ғәҙәттән тыш хәлдәр министрлығы хәбәр итеүенсә, Әлшәй, Архангел, Бәләбәй, Бүздәк, Дүртөйлө, Йылайыр, Кушнаренко, Стәрлебаш, Туймазы, Саҡмағош һәм Шишмә райондары биләмәһендә дүртенсе класлы янғын хәүефе көтөлә.\n10:15, 20 июль 2020 Йәмғиәт\nРәсәйҙә даими рейстар менән ҡайтыусылар өсөн мотлаҡ изоляция ғәмәлдән сығарыла\nРәсәйҙә һауа бәйләнешен тергеҙеү планлаштырылған илдәрҙән даими һауа рейстары менән Рәсәй Федерацияһы биләмәһенә ҡайтыусылар өсөн 2020 йылдың 15 июленән изоляция ғәмәлдән сығарыла, тип хәбәр итте Роспотребнадзор.\n9:25, 20 июль 2020 Йәмғиәт\nРеспубликала «Хәстәрлек картаһы» проекты сиктәрендә 1000 аҙыҡ-түлек йыйылмаһы таратыла\nБашҡортостанда «Берҙәм Рәсәй» ирекмәндәре мохтаждарға аҙыҡ-түлек менән булышлыҡ күрһәтеүҙе дауам итә. Сираттағы ярҙам «Хәстәрлек картаһы» проекты сиктәрендә ойошторола.\n17:48, 17 июль 2020 Йәмғиәт\nРеспубликала тәүлек эсендә коронавирус йоҡтороуҙың 60 осрағы асыҡланған\nСтопкоронавирус.рф сайтының 17 июлгә мәғлүмәттәре буйынса, Башҡортостанда коронавирус инфекцияһы йоҡтороуҙың йәнә 60 осрағы раҫланған. Шулай итеп, бөгөнгә республикала 6194 сирле иҫәпләнә.\n16:18, 17 июль 2020 Йәмғиәт\nБашҡортостанда «Айыҡ ауыл» конкурсына һәр районда 50% кәм булмаған тораҡ пункттар йәлеп ителә\nӨфөлә Башҡортостан Республикаһы хөкүмәте вице-премьеры Ленара Иванова етәкселегендә «Айыҡ ауыл 2020» республика конкурсын әҙерләү һәм уҙғарыу буйынса ойоштороу комитетының онлайн-ултырышы үтте.\n11:56, 17 июль 2020 Йәмғиәт\nБашҡортостандың дүрт районына алты яңы мәктәп автобусы оҙатыла\nӘбйәлил, Бәләбәй, Йәрмәкәй, Учалы райондарында мәктәптәргә яңы автобустар бүленә. Был хаҡта республика башлығы Радий Хәбиров социаль селтәрҙәге сәхифәһендә хәбәр итте.\n21:03, 16 июль 2020 Йәмғиәт\nРеспубликала термометр бағанаһы +45 градусҡа тиклем күтәрелгән\nБашҡортостанда аномаль эҫелек бөтә рекордтарҙы уҙып китте. Салауат районы Малаяҙ ауылында йәшәүселәр 16 июлдә термометр бағанаһының +45 градусҡа етеүен теркәгән.\n16:13, 16 июль 2020 Йәмғиәт\nРеспубликала COVID-19 йоҡтороусылар 6134-кә еткән\nБашҡортостанда коронавирус инфекциялы сирлеләр һаны һуңғы тәүлектә 57-гә артып, 6134-кә еткән, тип хәбәр ителә стопкоронавирус.рф сайтында.\nПандемия башланғандан алып Башҡортостанда 4320 кеше һауыҡҡан, уларҙың 65-е – һуңғы тәүлектә.\n13:39, 16 июль 2020 Йәмғиәт\nБашҡортостанда Берҙәм дәүләт имтиханының тәүге һөҙөмтәләре әҙер: мәктәп тамамлаусылар 100 балл йыйған\nБашҡортостандан 20 мәктәп тамамлаусы Берҙәм дәүләт имтиханында 100 балл йыйған. Республиканың Мәғариф министрлығында тәүге һөҙөмтәләр иғлан ителде. Ведомствола билдәләүҙәренсә, география һәм әҙәбиәт буйынса имтихан һөҙөмтәләре уртаса балдың, юғары һәм йөҙ балға яҙылған эштәр һанының артыуын күрһәткән.\n13:17, 16 июль 2020 Йәмғиәт\n10 июлдән Башҡортостан биләмәһендә аномаль эҫе һауа торошо күҙәтелә. Уртаса һауа температураһы норманан 5-9 градусҡа, һуңғы көндәрҙә 10-12 градусҡа юғары.\n12:31, 16 июль 2020 Йәмғиәт\n12:07, 16 июль 2020 Йәмғиәт\nТәүлек эсендә Башҡортостанда COVID-19 йоҡтороуҙың 63 осрағы асыҡланған\nҺуңғы тәүлектә Башҡортостанда коронавирус инфекциялы сирлеләр һаны 63-кә артып, 6077-гә еткән, тип хәбәр ителә стопкоронавирус.рф сайтында.\nПандемия башланғандан алып республикала 4255 кеше һауыҡҡан, уларҙың 79-ы – һуңғы тәүлектә.\n14:02, 15 июль 2020 Йәмғиәт\nРеспубликаның 30-ҙан ашыу мәктәбе мультимедиалы комплекстар менән йыһазландырыла\nБыйыл 32 башҡорт һәм рус теле кабинеттарын мультимедиалы комплекстар менән йыһазландыралар, тип хәбәр иттеләр республика Мәғариф һәм фән министрлығының матбуғат хеҙмәтенән.\n12:49, 15 июль 2020 Йәмғиәт\nБашҡортостанда эҫе булыуы сәбәпле трассала йөк машиналарының хәрәкәте ваҡытлыса сикләнде\nБашҡортостанда федераль әһәмиәттәге М-5, М-7, Р-240 автомобиль юлдарында хәрәкәт ваҡытлыса сикләнде. Саралар 15 июлгә киске сәғәт 8-гә тиклем ҡабул ителде.\n12:15, 15 июль 2020 Йәмғиәт


«Киске Өфө» гәзитенең сайты - КИЛӘСӘККӘ ЮЛ МИЛЛИ МӘКТӘПТӘН БАШЛАНА - 2015 - Мәҡәләләр\nӘмир Шамаев, Рәсәйҙең һәм Башҡортостандың атҡаҙанған табибы, профессор, академик: Р. Ғарипов исемендәге 1-се Башҡорт республика гимназия-интернатының ошо етмеш йыл эсендә 10 меңдән ашыу уҡыусыға төплө белем биреп, оло тормош юлына оҙатыуын, уларҙың һәр береһен халҡына кәрәкле шәхес итеп тәрбиәләүен уйлаһаң, был белем усағының милләтебеҙ өсөн баһалап бөткөһөҙ әһәмиәтенә төшөнәһең. Әгәр ҙә мин башҡа мәктәптә белем алған булһам, тормошта юғары дәрәжәләргә өлгәшкән бөгөнгө Шамаев була алмаҫ инем. Интернат беҙҙең һәр беребеҙгә киләсәккә юл асты, шуныһы өсөн рәхмәтлемен. Табип - донъялағы иң мәрхәмәтле һөнәр, был сифатҡа ла мине интернатта өйрәттеләр. "Ҡулыңдан килә икән - ярҙам ит" тигәнде гел күңелемдә тоттом. Беҙҙе шулай тәрбиәләнеләр ҙә, сөнки күбебеҙҙең аталары фронтта һәләк булғайны, бөтөнләй туғандарһыҙ тороп ҡалғандар ҙа бар ине. Шуға ла интернат беҙҙе дуҫлаштырған, хатта туғанлаштырған да. Интернатты тамамлап, һәр беребеҙ төрлө яҡтарға таралһаҡ та, бер ҡасан да бәйләнеште юғалтманыҡ.\nФлүрә Әхмәтшина-Аралбаева, Башҡортостандың атҡаҙанған уҡытыусыһы: Мин Советтар Союзы Геройы Ҡәйүм Хәбибрахман улы Әхмәтшиндың ҡыҙымын. Һуғыш бала сағымды урлап, атай менән үҫеү бәхетенән мәхрүм итһә лә, интернатҡа уҡырға килеүемә шатланып бөтә алмайым. Ғүмерем буйына уҡытыусы булып эшләнем, хәҙер хаҡлы ялдамын. Әммә бөгөн дә Хәйбулла районының "Ҡош юлы" тип аталған үҙешмәкәр коллективында шөғөлләнәм, һаман да сәхнәләргә сығам. Интернатта Рәми Ғарипов менән бер класта уҡыныҡ, уның менән яҡын дуҫ булдыҡ. Беҙ гел генә өсәүләп - мин, Рәми һәм Сабир Хисамов дәрес әҙерләй торғайныҡ. Математика Рәмигә ауырыраҡ бирелә ине, Сабир уға ошо фәндән ярҙам итер ине. Бер тапҡыр контроль эш мәлендә Рәми: "Ғәфү итегеҙ, ахыры, минең буласаҡ геройҙарым ғына математиканы яҡшы белер", - тип, уҡытыусыға инша яҙып тапшырғайны. Рәми үтә ғәҙел булды, уйлағанын ҡурҡмайынса әйтер, башҡаларҙа ла ошо сифатты эҙләр ине. Әҙәбиәтте ныҡ яратты. Үҙебеҙ ҙә китаптарҙағы геройҙар кеүек булырға ынтыла инек. Бар нәмәне күңеленә яҡын ала ине ул. Рус әҙәбиәте дәресендә Әминә апай Йыһаншина Горький тураһында һөйләгәндә, ни эшләптер, уның икенсегә өйләнеүе тураһында ла телгә алды. Рәми торҙо ла: "Минең өсөн Горький бөйөк яҙыусы, ә һеҙ уның шундай яҡтарын һөйләп, кире тойғолар уятыуығыҙ мөмкин бит", - тип иҫкәрмә яһаны. Бына ошо хәтирәләр ғүмерем буйына күңелемде йылытып йөрөнө...\nФакил Хәкимов, Башҡортостандың атҡаҙанған ауыл хужалығы хеҙмәткәре: Был гимназия-интернатты тамамлауыма 64 йыл ваҡыт үтһә лә, белем алып йөрөгән сағым кисә генә булған кеүек. 1950 йылда сығарылыш уҡыусыларының һаны 105-кә еткәйне, беҙ иң тәүге ҙур класс булдыҡ. Гимназияның бөгөнгө директоры Әлфир Сулпан улы Ғайсинды ололап, директорыбыҙ, тип йөрөтәм. Ул да беҙҙең һәр беребеҙҙе танып-белеп тора, уҡыусылар ҙа беҙгә ихтирам менән ҡарай - былар барыһы ла беҙҙе интернат менән тағы ла нығыраҡ бәйләй. Улым Булат та ошо гимназияны тамамлап, хәрби училищела уҡып, 30 йыл илгә хеҙмәт иткәндән һуң, подполковник дәрәжәһендә отставкаға сыҡты. Милләттең киләсәге - белемле кешеләрҙә икәнен аңлап, гимназияла уҡытыу кимәле бик юғары ҡуйылған, гимназия уҡыусыларының йөрәгендә халҡына, бер-береһенә, интернатына сикһеҙ һөйөү тәрбиәләнә - ошолар мине хайран итә. Бындай уҡыу йорттары күберәк булһын ине.\nКемгә генә мөрәжәғәт итһәң дә, кем менән генә һөйләшһәң дә, 1-се гимназия-интернатҡа ҡағылышы булған кеше был белем усағына булған рәхмәтен йәшермәй. Шуға ла уның тураһында күпме генә яҙһаң да, гимназияның халҡыбыҙ тормошондағы әһәмиәтен баһалап та бөтөп булмаҫ ине. Ҡасандыр бөйөк педагог К. Ушинский, башҡа милләт өлгөһөндә йәшәргә ярамаған кеүек, сит педагогик системаһы буйынса тәрбиәләнергә лә ярамай, тип хаҡлы билдәләгән. Ниндәй генә тарихи осорҙа йәшәмәһен, был уҡыу йортоноң төп үҙенсәлеге - уның тәрбиә процесын халҡыбыҙҙың рухи ҡиммәттәре, йолалары, мәҙәниәте менән үреп алып барыуындалыр, моғайын. Милли мәктәп кенә баланың киләсәген яҡты хыялдары менән бәйләй ала. Милли мәғарифҡа ҡағылған һорауҙар тыуғанда һәр кемгә ошо хәҡиҡәтте иҫкә төшөрөүҙәрен, ә беренселәргә гел беренселәр булып ҡалыуҙарын теләйек.\nЯҙылған: 09.02.15 | Ҡаралған: 1236


Искәндәр Әхмәтвәлиев Республика башлығының муниципаль берәмектәр менән эш алып барыу буйынса идаралығы етәксеһе итеп тәғәйенләнде\nРеспублика етәксеһенең ошо турала күрһәтмәһе бар. Искәндәр Әхмәтвәлиевҡа 43 йәш. Әлегә тиклем Республика башлығының граждандарҙы ҡабул итеү һәм мөрәжәғәттәрҙе эшкәртеү идаралығы етәксеһе булды.\nБашҡортостан Үҙәк һайлау комиссияһы рәйесе вазифаһына кандидатура күрһәтелде\nИлона Макаренконы ведомствола хәл иткес тауыш хоҡуғына эйә булған ағза итеп тәғәйенләү тәҡдиме ҡаралды. Рәсәй Үҙәк һайлау комиссияһы ултырышында ошондай ҡарар ҡабул ителде.\n04 апр, 10:59\nБашҡортостанда һайлауға әҙерлек башланды\n“Берҙәм Рәсәй” фирҡәһе праймеризға сығасаҡ кандидаттарҙан документтар ҡабул итә. 25 апрелгә тиклем һайлау участкалары, комиссиялар билдәле була. “Берҙәм Рәсәй” партияһы республика етәксеһе вазифаһына дәғүә итеүселәрҙе һайлап алыу процедураһын уҙғара.\nӘбйәлил районы Ҡаҙмаш ауылында саңғы ярышы ойошторолдо\nСтартта саңғысылар. Әбйәлил районы Ҡаҙмаш ауылында һәр йылдағыса СССР-ҙың спорт мастеры Әсҡәт Ҡаһарманов призына саңғы ярышы буйынса район турниры үтте. Сара йыл да март аҙағында ойошторола. Быйыл ул төбәктең тиҫтәнән ашыу мәктәбенән тыш, өлкән быуын вәкилдәрен дә бергә йыйҙы. Саңғысылар ярышынан тыш, төбәктә өҫтәл теннисы һәм пневматик мылтыҡтан атыу беренселеге лә уҙғарылды.\nРайон депутаттары хакимиәт башлығы Әхәт Ҡотләхмәтовтың отставкаһын ҡабул итте. Ул муниципалитет башлығы булып иң оҙаҡ эшләгән кешеләрҙең береһе.\nҠала һәм райондарҙа “Инвестиция сәғәте” үтте\nСибайҙа ике проект - “Экопром” һәм “Технострой” ойошмаларының эшмәкәрлеге ҡаралды. Уларҙың дөйөм инвестиция күләме 40 миллион һум самаһы.\nБашҡортостанға йәш һәм тәжрибәле кадрҙар килде\nРеспублика башлығы Хакимиәте һәм Хөкүмәткә яңы кешеләр тәғәйенләнде. Радий Хәбиров ошондай күрһәтмәгә ҡул ҡуйҙы.\nХәйҙәр Вәлиев Башҡортостан башлығының дәүләт хеҙмәте һөм кадрҙар сәйәсәте идаралығы етәксеһе итеп тәғәйенләнде\nХәйҙәр Вәлиев Әбйәлил районы Телән ауылында тыуған. Башҡорт дәүләт агарар университеты һәм Башҡорт Дәүләт Университетын тамамлаған. Хоҡуҡ фәндәре кандидаты. Яңы вазифаға тәғәйенләнгәнсе республиканың Үҙәк һайлау комиссияһы рәйесе булып эшләне.\n28 мар, 22:49\nБашҡортостандың Үҙәк һайлау комиссияһы рәйесе Хәйҙәр Вәлиев отставкаға китте\nҺайлауҙар өсөн яуаплы дәүләт органын ул 2011 йылдан бирле етәкләне. Республика башлығы вазифаһын ваҡытлыса башҡарыусы Радий Хәбировтың указы менән Хәйҙәр Вәлиев "Башҡортостан республикаһы алдындағы ҡаҙаныштары өсөн" ордены менән бүләкләнде.\nХәйҙәр Вәлиев Башҡортостан Башлығының дәүләт хеҙмәте һәм кадрҙар сәйәсәте идаралығы етәксеһе итеп тәғәйенләнде\nТейешле күрһәтмәгә республика етәксеһе Радий Хәбиров ҡул ҡуйҙы.\nРеспублика Башлығының дәүләт-хоҡуҡи идаралығында яңы етәксе\nБыл вазифаға Азат Галин тәғәйенләнде.\nИскәндәр Әхмәтвәлиев Республика Башлығының муниципаль берәмектәр менән эш алып барыу буйынса идаралығы етәксеһе итеп тәғәйенләнде. Республика Башлығының ошо турала күрһәтмәһе бар.\nБашҡортостан етәксеһе Радий Хәбиров Ҡырғыҙстан премьер-министры Мөхәммәтҡалыя Абылғәзиев менән осрашты\nУлар республикалар араһында хеҙмәттәшлекте киңәйтеү тураһында фекер алышты. Ҡырғыҙстан хөкүмәте рәйесе Башҡортостан халҡын республикаға нигеҙ һалыныуға 100 йыл тулыу айҡанлы тәбрикләне, төбәккә үҫеш теләне.\nТаш сығарыу ҡағиҙәләре ҡәтғиләшә\nҠаҙылма байлыҡтар сығарыу менән теләгән һәр кем шөғөлләнә алмаясаҡ. Урындағы хакимиәт был эшмәкәрлектән табыш аласаҡ. Дәүләт Йыйылышы - Ҡоролтайҙың сираттағы ултырышында ошо туралағы закон проекты ҡаралды. Депутаттар уны тәүге уҡыуҙа тикшерҙе.\nХәйҙәр Вәлиев республика Үҙәк һайлау комиссияһы рәйесе вазифаһынан отставкаға китте\nБашҡортостан етәксеһе Радий Хәбировтың Указы менән ул “Башҡортостан республикаһы алдындағы ҡаҙаныштары өсөн” ордены менән бүләкләнде. Хәйҙәр Вәлиев шулай уҡ Рәсәй Үҙәк һайлау комиссияһының Почет билдәһе, республика үҙәк һайлау комиссияһының Маҡтау грамотаһы менән бүләкләнде.\nРеспублика вәкилдәре төбәк-ара Рәсәй – Ҡырғыҙстан конференцияһында ҡатнаша\nБашҡортостан етәксеһе Радий Хәбиров бөгөн Бишкәктә Ҡырғыҙстан Иҡтисад министры Олег Панкратов менән осрашты. Ике төбәк күптән хеҙмәттәшлек итә.\nҠоролтай депутаттары пленар ултырышҡа йыйылды\nДепутаттар бюджетҡа үҙгәрештәр индерә, газонда машина ҡалдырыуҙы тыйған ҡанунды ҡабул итергә йыйына.\nБашҡортостан башлығы вазифаһына кандидаттар билдәләнә\nӨфөлә "Берҙәм Рәсәй" партияһының төбәк бүлексәһе президиумының киңәйтелгән ултырышы үтте. Унда Республика башлығына вазифаһына кандидаттарҙы һайлап алыу өсөн алдан тауыш биреү иғлан ителде. Ултырышта дүрт кандидат тәҡдим ителде.\n"Беҙ яҡшыраҡ булдырабыҙмы?!"\nБөгөн Өфөлә "Берҙәм Рәсәй" партияһы штабында ошолай тип аталған фекер алышыу майҙансығы ойошторола. Унда халыҡ йәшәйешенә бәйле көнүҙәк мәсьәләләр һәм закон проекттары ҡарала.\nРадий Хәбировтың кандидатураһы Башҡортостан башлығы вазифаһына һайлауҙа ҡатнашыу өсөн праймериз исемлегенә индерелде\nБөгөн "Берҙәм Рәсәй" партияһының киңәйтелгән президиумы ултырышында алдан тауыш биреү тураһында иғлан ителде. Партия эсендәге һайлауҙа Башҡортостан башлығы вазифаһын ваҡытлыса башҡарыусының конкуренттары араһында Дәүләт Думаһы депутаты Зариф Байғусҡаров, Күмертау ҡалаһы хакимиәте башлығы Борис Беляев һәм "Рәсәй терәге" йәмәғәт ойошмаһының төбәк бүлексәһе етәксеһе урынбаҫары Ләйсән Николаева бар.


Тормош мәғәнәһе - татыулыҡта\n12 Ноябрь 2020, 17:07\nҺәр кем бәхетте үҙенсә аңлай. Берәүҙәргә мул тормошта йәшәү булһа, икенселәр өсөн - ғаиләһе, балалары менән татыулыҡта, тормоштоң мәғәнәһен-тәмен татып ғүмер кисереү.\nТәнзилә Заһиҙуллина Үрге Юлдаш ауылында Рәйсә һәм Ғабдулхаҡ Сәғитовтар ғаиләһендә тыуып үҫкән. Буй еткергәс, йәш ҡыҙ Алтай крайына эшкә юллана. Дүрт йыл тирәһе сит ерҙәрҙә эшләп тыуған яҡтарына әйләнеп ҡайта. Ошо ауыл егете менән тормош ҡороп, бер ҡыҙ һәм улға ғүмер бүләк итәләр. Ҡыҙғанысҡа ҡаршы, парлы ғүмер бик ҡыҫҡа була, туғыҙ йыл йәшәгәс, тормош иптәшенең йөрәге ҡапыл туҡтай. Донъя көтөү, балаларын үҫтереү йәш әсә елкәһенә төшә. “Ниндәй эш бар, бөтәһе лә минеке булды: төҙөүсе, мәктәптә лаборант, китапханасы, колхозда 25 йыл һауынсы”, - тип иҫкә ала ул үҙенең хеҙмәт юлын. Үҙ тырышлығы, көсө менән Тәнзилә Ғабдулхаҡ ҡыҙы бөгөн яңы йорт һалып ингән. Илшат улы һәм Ғәлиә килене ҡарамағында татыу ғүмер кисерә, ә ҡыҙы Эльвира Салауат ҡалаһында йәшәй. Тормошоноң ҡыуанысы ике ейәне һәм ейәнсәре лә үҫеп килә. Әле лә тик ултырмай ағинәй, ҡашмау, түшелдерек яһау менән мәшғүл, Ҡөрьән уҡырға өйрәнә, мәҙәни сараларҙа ла әүҙем ҡатнаша.\n- Тормоштан бер ҙә туйып булмайҙыр ул. Ошо йәшәү осоронда изгелек орлоҡтарын түкмәй-сәсмәй үҙеңдән һуңғы быуынға тапшырыу - һәр кемдең бурысылыр. Балаларым, ейән-ейәнсәрҙәрем өсөн йәшәйем, - ти Тәнзилә Заһиҙуллина.\nБына шулай үткәндәрен барлап, бөгөнгө тормошҡа һөйөнөп, шөкөр ҡылып йәшәй ул. Дини йолаларҙы, милли традицияларҙы һаҡлап, изге ниәт менән ейән-ейәнсәренә тәрбиә биреүсе ағинәйгә һоҡланмау мөмкин түгел.\n- “Көнгәк” гәзитенең һәр бер һанын көтөп алабыҙ. Баҫмала райондағы хәл-ваҡиғалар, һорау-яуап, файҙалы кәңәштәр, райондаштарҙың ижад емештәрен яратып уҡыйбыҙ. Олоғайыу осорона еткәс, Ҡөръән дә өйрәнә башлағас, дини материалдар ҡыҙыҡһындыра. Киләсәктә лә “Көнгәк” дуҫымдан айырылмай алдырасаҡмын.


Башҡорт дәүләт университетында химияны яҡшы белеүсе йәштәр йыйыласаҡ // Йәмғиәт | новости башинформ.рф\nБашҡорт дәүләт университетында химияны яҡшы белеүсе йәштәр йыйыласаҡ\n9:03, 20 марта 2012 Йәмғиәт\nМәктәп уҡыусыларының химия буйынса «Ломоносов» олимпиадаһының йомғаҡлау этабы шаршамбы, 21 мартта, Башҡорт дәүләт университетында үтәсәк. Уның ойоштороусыһы булып Мәскәү дәүләт университеты сығыш яһай.\nЮғары уҡыу йортоноң матбуғат үҙәгендә аныҡлауҙарынса, ҡатнашыусыларҙы теркәү иртәнге сәғәт 9-ҙа 311-се аудиторияла алып барыласаҡ, олимпиада үҙе урындағы ваҡыт менән сәғәт 12-лә башланасаҡ.\nЙомғаҡлау этабында 2012 йылғы олимпиаданың һайлап алыу (ситтән тороп ҡатнашыу) этабында еңеүселәр һәм призерҙар, шулай уҡ мәктәптә уҡыуын дауам иткән 2011 йылғы еңеүселәр һәм призерҙар ғына ҡатнашасаҡ. Хәтерегеҙгә төшөрәйек, 9 мартта БашДУ-ла математика буйынса «Ломоносов» олимпиадаһының йомғаҡлау туры үткәйне.\nБелешмә өсөн. «Ломоносов» олимпиадаһы 2005 йылдан ойошторола, уның еңеүселәре һәм призерҙары Мәскәү дәүләт университетына, йәнә ҡайһы бер Рәсәй вуздарына уҡырға ингәндә ташламаларҙан файҙалана ала. Олимпиада ситтән тороп ҡатнашыу (һайлап алыу) һәм йомғаҡлау этаптарынан тора. Башҡорт дәүләт университеты интеллектуалдар марафонын үткәреү өсөн төбәк майҙансыҡтарының береһе булып тора.